title: College of Europe

text: Kampuksilla järjestetään myös vuosittain TEDx tapahtumat, ja College of Europen edustustot ovat perinteisesti menestyneet erinomaisesti Model United Nations (MUN) konferensseissa.


title: College of Europe

text: Jokainen College of Europen akateeminen vuosikurssi ("promotion") on nimetty jonkun tunnetun eurooppalaisen vaikuttajan tai merkkihenkilön mukaan.


title: College of Europe

text: Molempien kampusten avajaisseremonioissa on vuosittain ollut tunnettuja eurooppalaisia poliitikkoja vierailevina puhujina.


title: College of Europe

text: Aikaisempia vuosikursseja ovat olleet:


Ohjaskelkkailun maailmanmestaruuskilpailut 1999 järjestettiin Königsseessä, Saksassa. Kilpailut olivat järjestyksessään 30. lajin maailmanmestaruuskilpailut.


title: Suomen Atlantti-Seura

text: Suomen Atlantti-Seura (Finlands Atlantsällskap, Atlantic Council of Finland) on avoin ja puoluepoliittisesti riippumaton järjestö. Sääntöjensä mukaan seura edistää "euro-atlanttista, erityisesti Natoon ja Euroopan unioniin liittyvää ulko- ja turvallisuuspoliittista keskustelua, tutkimusta ja koulutusta Suomessa". Seura toimii kohtaamispaikkana ulko- ja turvallisuuspolitiikasta kiinnostuneille suomalaisille. Se tarjoaa foorumin euro-atlanttisten kysymysten käsittelylle Suomessa. Tarkoituksensa toteuttamiseksi seura järjestää ajankohtaisia keskustelutilaisuuksia ja seminaareja sekä harjoittaa julkaisu- ja koulutustoimintaa. Suomen Atlantti-Seura on perustettu 16. joulukuuta 1999. Suomen Atlantti-Seurassa on lähes 900 jäsentä. Seuralla on myös alle 30-vuotiaiden jäsenten verkosto, Suomen Atlantti-Seuran Nuoret.


title: Suomen Atlantti-Seura

text: Suomen Atlantti-Seuralla on puheenjohtaja, kaksi varapuheenjohtajaa, hallitus ja pääsihteeri. Seuran puheenjohtajana toimii Euroopan parlamentin jäsen Liisa Jaakonsaari ja varapuheenjohtajina kansanedustaja, ministeri, suurlähettiläs Pertti Salolainen sekä kansainvälisten asioiden sihteeri Jari Haapiainen. Seuran pääsihteerinä toimii VTM Terhi Suominen.


title: Suomen Atlantti-Seura

text: Suomen Atlantti-Seura on kutsunut kunniapuheenjohtajikseen ministeri, suurlähettiläs Jaakko Iloniemen ja ministeri, suurlähettiläs Paavo Rantasen.


title: Suomen Atlantti-Seura

text: Suomen Atlantti-Seura on Naton jäsenmaiden ja rauhankumppanuusmaiden Atlantti-Seurojen kattojärjestön Atlantic Treaty Associationin (ATA) jäsen. ATA on 37 kansallisen Atlantti-Seuran sateenvarjojärjestö, joka on perustettu vuonna 1954. ATAn varsinaisia jäseniä ovat Naton jäsenmaiden Atlantti-Seurat ja liitännäisjäseniä Naton rauhankumppanuusmaiden (Partnership for Peace, PfP) Atlantti-Seurat. ATAn sihteeristö sijaitsee Brysselissä.


title: SS Empress of Asia

text: SS Empress of Asia oli Canadian Pacific Steamships Companyn omistama höyrylaiva, joka valmistui toukokuussa 1913. Japanin ilmavoimat upottivat aluksen 5. helmikuuta 1942 sen ollessa matkalla Singaporesta Bombayhin.


title: SS Empress of Asia

text: "Empress of Asia" valmistettiin Fairfield Shipbuilding and Engineering Companyllä Govanissa lähellä Glasgow’ta Skotlannissa. Alus laskettiin vesille vuonna 1912 ja se saatiin valmiiksi neitsytmatkaa varten 1913. Se teki toukokuussa 1914 uuden yhden päivän matkaennätyksen 473 merimailia sekä Tyynen valtameren ylitysennätyksen yhdeksän päivää, kaksi tuntia ja viisitoista minuuttia.


title: SS Empress of Asia

text: "Empress of Asia" muutettiin ensimmäisen maailmansodan aikana apuristeilijäksi Hongkongissa. Alus aseistettiin kahdeksalla 4,7 tuuman tykillä ja aluksen päälliköksi määrättiin laivastoupseeri. Aluksen miehistöön kelpuutettiin ainoastaan laivastonreserviläiset.


title: SS Empress of Asia

text: Alus palveli Aasiassa, Lähi-idässä ja Atlantilla. Vuoden 1914 lopulla alus osallistui Saksan laivaston risteilijän SMS Emdenin etsintään Ceylonin itäpuolella. Alus kuljetti myöhemmin Colomboon haavoittuneita SMS Emdenin miehistönjäseniä saamaan hoitoa.


title: SS Empress of Asia

text: "Empress of Asia" palasi 1919 Vancouveriin kuljettaen Kanadan siirtoarmeijan Seaforth Highlanders rykmentin 72. pataljoonaa. Joukot poistuivat aluksetlta aluksen normaalilla rauhanaikaisella laituripaikalla.


title: SS Empress of Asia

text: "Empress of Asia" osallistui vuonna 1937 Kiinan–Japanin sodan aikana siviilien evakuointiin Shanghaista yhdessä "Empress of Canadan" kanssa.


title: SS Empress of Asia

text: "Empress of Asia" oli Vancouverissa telakalla, josta se aloitti matkan Englantiin helmikuun puolessa välissä 1941. Alus kulki Panaman kanavan, Kingstonin Jamaikalla ja Bermudan kautta ennen saapumistaan 18. maaliskuuta Clydeen, josta se siirtyi 23. maaliskuuta Liverpooliin varustettavaksi ja kuormattavaksi. Alus oli mukana Englannista 26. huhtikuuta 1941 lähteneessä nopeassa WS8A-saattueessa. Saattueeseen oli kuormattu koko 1. Panssariprikaati ja sen 295 panssarivaunua sekä 53 Hawker Hurricanea. Vaunujen reitiksi määrättiin kuitenkin Välimeren poikki kulkeva reitti (operaatio Tiikeri).


title: SS Empress of Asia

text: "Empress of Asiaan" oli kuormattu The Green Howards -rykmentin viides pataljoona, 72. Kenttätykistörykmentti sekä 150. Kenttäambulanssiasema. Saattue aloitti matkansa Liverpoolista, ja sen suojana olivat taisteluristeilijä "HMS Repulse", risteilijä "HMS Naiad", AMC "Pretoria Castle" sekä yhdeksän hävittäjää, joista kolme oli kanadalaisia ja kaksi puolalaisia.


title: J1650

text: J1650 on pienin löydetty musta aukko. Aukon tapahtumahorisontin halkaisijaksi on mitattu noin 24 kilometriä ja massaltaan se on noin 3,8 kertaa Auringon suuruinen. Tutkijoiden mukaan tähden supernovaräjähdyksen seurauksena syntyneen mustan aukon ei ole mahdollista olla enää paljon tätä pienempi. Se havaittiin Rossi-satelliitilla (Rossi X-ray Timing Explorer), joka pystyy tarkasti mittaamaan mustia aukkoja kiertäviä kaasuvirtauksia.


title: J1650

text: Löydön tekivät Nikolai Šapošnikov ja Lev Titartšuk, jotka julkistivat tutkimuksensa tulokset 31. maaliskuuta 2008.


title: Kirsti Salmi-Niklander

text: Kirsti Salmi-Niklander on Suomen akatemian tutkijatohtori Helsingin yliopiston kulttuurien tutkimuksen laitoksella ja Helsingin yliopiston folkloristiikan dosentti. Hänen oppiarvonsa on filosofian tohtori. Salmi-Niklanderin tutkijatohtorin projektilla ”Käsinkirjoitetut lehdet vaihtoehtoisena julkaisumuotona 1800-luvun ja 1900-luvun alun Suomessa” on Suomen Akatemian rahoitus 2007–2009.


title: Kirsti Salmi-Niklander

text: Hänen puolisonsa on runoilija Hannu Niklander. Heillä on kaksi lasta, ja he asuvat Karkkilan Fagerkullassa.Kirsti Salmi-Niklander 375 humanistia -sivustolla 14.12.2015, Helsingin yliopiston humanistinen tiedekunta.


title: Oulun yliopiston kasvatustieteiden tiedekunta

text: Kasvatustieteiden tiedekunta on yksi Oulun yliopiston tiedekunnista. Kasvatustieteitä opiskelee noin 1 300 opiskelijaa. Tiedekunta toimii Oulun Linnanmaalla ja Kajaanissa.


text: Oulun yliopiston kasvatustieteiden tiedekuntaan kuuluvat seuraavat yksiköt:


title: Aukusti Asko-Avonius

text: Aukusti Heikki Asko-Avonius (vuoteen 1931 Avonius; 17. toukokuuta 1887 Pälkjärvi – 13. syyskuuta 1965 Hollola) oli lahtelaisen huonekaluja valmistavan Asko-konsernin perustaja.


title: Aukusti Asko-Avonius

text: Puusepän poikana syntynyt Avonius hankki puusepän ammatin perustaidot Sortavalan käsityökoulussa. Hän kiersi sitten useissa eri puusepäntehtaissa Suomessa ja Ruotsissa. Ruotsissa ollessaan hän tutustui huonekalujen sarjavalmistukseen. Palattuaan Suomeen Avonius aikoi aloittaa yritystoiminnan Viipurissa mutta Suomen sisällissodan levottomuudet estivät tämän suunnitelman. Avonius muutti Lahteen jossa hänen perustamansa Lahden Puuseppätehdas aloitti toimintansa kuuden työntekijän voimin Askon päivänä 6. syyskuuta 1918. Tehdas valmisti sarjatuotantona kohtuuhintaisia huonekaluja ja sen toiminta lähtikin menestyksekkäästi käyntiin.


title: Aukusti Asko-Avonius

text: Vuonna 1931 Avonius muutti yrityksen nimeksi Asko-Avonius Huonekalutehtaat, samalla hän vaihtoi myös sukunimekseen Asko-Avonius. 1930-luvulla Asko-Avonius perusti oman huonekalumyymäläketjun myymään tehtaansa valmistamia huonekaluja. Asko-Avoniuksen poika Arvi Tammivuori sai johdettavakseen vuonna 1938 perustetun metallialan yrityksen UPO:n, joka valmisti valurautaisia putkia ja jonka valmistusohjelma laajeni myöhemmin muun muassa UPO-kodinkoneisiin.


title: Aukusti Asko-Avonius

text: Asko-Avoniuksen perustama Asko-konserni oli hänen kuollessaan 1965 Lahden suurin yritys. Asko-konserniin kuuluneet Asko ja Upo yhdistettiin 1977 Asko-Upo Oy:ksi. Asko-Avonius sai teollisuusneuvoksen arvon vuonna 1948 ja vuorineuvoksen arvon vuonna 1958.


title: Aukusti Asko-Avonius

text: Vuonna 1965 Upon toiminta laajeni muovituotteisiin, kun Nastolan Ullankankaalle perustettiin uusi tehdas. Sen päätuotteeksi muodostui ajan kuluessa muoviputket ja niiden yhteet. Upo Putkesta sai alkunsa myös vuonna 1982 perustettu Oy Uponor Ab, joka nopeasti kasvoi yhdeksi maailman suurimmista muoviputkivalmistajista. Vuoden 1999 lopussa Asko Oyj ja sen tytäryhtiö Oy Uponor Ab fuusioitiin, ja uuden yhtiön nimeksi valittiin pääliiketoiminnan mukaan Uponor Oyj. Sitä ennen oli jo suurin osa yhtiön muista liiketoiminnoista myyty pois.


title: Aukusti Asko-Avonius

text: Aukusti Asko-Avonius avioitui 1939 ekonomi Viola Mannerin (1903–1974) kanssa. He saivat kolme lasta, joista vanhin on entinen kokoomuksen kansanedustaja, plastiikkakirurgian professori Sirpa Asko-Seljavaara.


title: Aukusti Asko-Avonius

text: Vuorineuvos Aukusti Asko-Avoniuksen testamenttimääräyksen mukaisesti perustettiin 1967 Askon Säätiö, jonka tarkoituksena on ”työskennellä kodinsisustuskulttuurin kehittämiseksi, kotien viihtyisyyden lisäämiseksi ja kodintekniikan edistämiseksi”. Säätiö jakaa joka kolmas vuosi Asko-Avonius-palkinnon sekä hakemusten perusteella Antti Nurmesniemi -jatkokoulutusapurahoja muotoilijoille ja arkkitehdeille sekä Lahden entisen kaupunginjohtajan mukaan nimettyjä Teemu Hiltunen -apurahoja Lahden ammattikorkeakoulun Muotoiluinstituutin opiskelijoille.


title: Runo (etunimi)

text: Runo on suomalainen etunimi. Se oli Suomen almanakassa vuosina 1908–1928 15. syyskuuta.


title: Runo (etunimi)

text: Runo on alun alkaen johdettu nimestä Runar; siten se ei merkitykseltään liity runouteen.


title: Runo (etunimi)

text: Ortodoksisessa kalenterissa Runon nimipäivä on 15. huhtikuuta, ja siihen liittyvä pyhä on apostoli Trofimos.


title: Runo (etunimi)

text: Runo on Suomessa annettu etunimeksi noin 270 henkilölle, joista huomattava enemmistö on miespuolisia.


title: Luigi Amaducci

text: Luigi Amaducci (4. maaliskuuta 1924 – 3. toukokuuta 2010) oli italialainen pappi. Hän sai vihkimyksensä 5. huhtikuuta 1947 ja toimi Ravenna-Cervian hiippakunnan katolisena arkkipiispana vuosina 1990–2000.


title: Luigi Amaducci

text: Amaduccia edelsi kyseisessä hiippakunnassa kardinaali Ersilio Tonini. Hänen seuraajakseen nimitettiin Giuseppe Verucchi.


title: Torinon maakunta

text: Torinon maakunta () oli yksi Italian maakunnista. Sen korvasi 1. tammikuuta 2015 alkaen Torinon metropolikaupunki ().


title: Torinon maakunta

text: Torinon maakunta sijaitsi Piemonten hallintoalueella Luoteis-Italiassa Ranskan vastaisella rajalla, ja sen pääkaupunki oli Torino


title: Torinon maakunta

text: Maakunta oli pinta-alaltaan 6 817 neliökilometriä, ja vakinaisia asukkaita siellä oli toiminnan loppuessa 2 291 719. Maakunta oli jaettu 315 kuntaan, joten siellä oli enemmän kuntia kuin yhdessäkään muussa Italian maakunnassa.


title: Giuseppe Verucchi

text: Giuseppe Verucchi (s. 23. marraskuuta 1937) on italialainen pappi, joka on toiminut Ravenna-Cervian hiippakunnan katolisena arkkipiispana vuodesta 2000. Häntä edelsi Luigi Amaducci.


title: Giuseppe Verucchi

text: Miceno di Pavullo nel Frignanossa, Modenan maakunnassa syntynyt Verucchi sai pappisvihkimyksensä 29. kesäkuuta 1961.


title: Vihdin teloitukset

text: Vihdin teloitukset tapahtuivat 1. helmikuuta 1918 Suomen sisällissodan aikana. Kyseessä oli punaiseen terroriin kuuluva teko, jossa Hyvinkään punakaartin lentävä osasto, komentajanaan Lauri Kara, ampui 17 valkoisten puolelle pyrkinyttä miestä Vihdissä. Kyseessä oli kaksi erillistä terroritekoa, jotka Jaakko Paavolaisen mukaan suoritti sama Karan lentävä osasto.


title: Vihdin teloitukset

text: Surmatuista Thomén ryhmään kuuluivat Thomén metsäkonttorin (myöhemmin Thomesto) perustaja William Thomé, arkkitehdit Valter Thomé, Ivar Thomé ja Väinö Hollo, metsänhoitaja Frans Wegelius, metsäylioppilas Erik Castrén ja lainopin ylioppilas Väinö Vuoristo. Samalla kertaa ammuttiin myös vihtiläinen poliisi Viktor Mannerheimo, joka oli huonoissa väleissä paikallisten maatyöläisten ja torpparien kanssa edellisvuoden maatalouslakkojen aikaisten tapahtumien vuoksi.


title: Vihdin teloitukset

text: Ranckenin ryhmään kuuluivat Helsingin yliopiston kasvitieteen museon amanuenssi Holger Rancken, lääketieteen opiskelijat Arvid Mielck ja Allan Roström, lääketieteen kandidaatti Martin Strandberg, tekniikan ylioppilas Magnus Gadolin, lääketieteen ylioppilas Holger Gulin ja filosofian ylioppilas Charles Söderholm sekä myöhemmin vangitut yliopiston amanuenssit ornitologi Carl Finnilä ja eläintieteilijä Karl Ehrström.


title: Paska kaupunki

text: Paska kaupunki on Kauko Röyhkä & Narttu -yhtyeen EP-levy vuodelta 1986.


title: Paska kaupunki

text: Riku Mattila erosi Kauko Röyhkän & Nartun riveistä Maa on voimaa -levyn jälkeen ja monet luulivat, että bändi olisi kaatunut siihen. Uudeksi kitaristiksi bändi houkutteli kuitenkin Jarmo Heikkisen joka oli soittanut jo Uusia tansseja -levyllä.


title: Paska kaupunki

text: EP:n nimikappale on Kauko Röyhkän lauluista suosituimpia. Sen on usein luultu kertovan Röyhkän kasvukaupungista Oulusta, mutta Röyhkä itse on sanonut, ettei hänellä ole mitään tarvetta haistatella kotikaupungilleen ja "biisissä on kysymys nuorten jätkien turhautumisesta ja tapahtumapaikkana voisi olla mikä tahansa kaupunki.". Sitä on esitetty monesti keikoilla viimeisenä kappaleena.


title: Paska kaupunki

text: EP:n kappaleista "Kovat pojat" julkaistiin myöhemmin Pikku enkeli -albumilla.


title: Paska kaupunki

text:
Sävellykset ja sanoitukset Kauko Röyhkä, paitsi A1-säv. Röyhkä ja Jari Paulamäki.
Sovitukset Kauko Röyhkä & Narttu.


title: Alasin

text: Alasin on sepän työkalu, jonka päällä hän pitää metalliesineitä takoessaan niitä. Alasin on sijoitettu pajassa ahjon läheisyyteen sopivalle työskentelykorkeudelle.


title: Alasin

text: Alasimia on useita eri malleja. Yleisimpiin raskaampiin töihin sopii 50–100 kilon alasin, mutta pienempiin töihin soveltuvat kevyemmätkin alasimet. Alasimessa on yhdestä kahteen pyöreää ”sarvea” taivutuksia varten sekä tasainen selkäpuoli kuumien teräskappaleiden takomista ja työstämistä varten. Alasimen selässä voi olla eri muotoisia reikiä, jotka oli alun perin tarkoitettu pulttien ja niittien kannan takomiseen tai erilaisten aputyökalujen kiinnittämiseen.


title: Tampereen teloitukset

text: Tampereen teloitukset tapahtuivat Suomen sisällissodassa Tampereen taistelun jälkeen huhti–toukokuussa 1918. Kaupungin valtauksen jälkeen valkoiset ampuivat 150–200 venäläistä sotilasta ja useita satoja punaisia suomalaisia. Teloituspaikkana toimivat rautatieaseman makasiinit ja Kalevankankaan sorakuopat. Korkea-arvoisimpia valkoisten Tampereella teloittamia olivat punakaartin pohjoisrintaman yleisesikunnan sotilasneuvonantaja everstiluutnantti Georgi Bulatsel ja Tampereen punakaartin IV pataljoonan päällikkö Kaarle Wilander. Ammuttujen joukossa oli myös esimerkiksi kansanedustaja Juho Lehmus Orivedeltä. Hänet teloitettiin 6. huhtikuuta 1918.


title: Tampereen teloitukset

text: Tapauksia ei koskaan selvitetty, mutta kaupungin valtaukseen osallistui samoja vaasalais- ja lapualaisjoukkoja, jotka toimeenpanivat esimerkiksi Länkipohjan verilöylyn ja laajoja teloituksia Lempäälässä. Pahimpana valkoisena terroristina muistetaan Sakeus Koivunen -niminen vartija Tampereen vankileirissä. Hän menehtyi hämärissä olosuhteissa Tampereella seuraavana talvena.


title: Tampereen teloitukset

text: Mannerheim oli antanut ennen kaupungin valtausta pudottaa kaupunkiin lentolehtisiä, joissa sanottiin etteivät valkoiset tapa vankejaan kuten punaiset. Valkoisten johtajilla ei ollut aikomustakaan pitää lupaustaan, vaan pelkkä punakaartin päällikkyys riitti taistelun jälkeen teloituksen syyksi. Monet lähipaikkakuntien punakaartilaisjohtajat teloitettiin Tampereella, joko välittömästi tai myöhemmin vankileirissä. Lisäksi kaupungissa kävi ilmiantajia lähipaikkakunnilta tunnistamassa ammuttavia, kuten esimerkiksi pahamaineinen kaksikko Hjalmar Saari ja Johannes From.


title: Nomofobia

text:
Nomofobia on fobia, jossa henkilö pelkää ilman matkapuhelinta olemista. Termi tulee englannin kielen ilmaisusta "no mobile phobi"a. Matkapuhelimen katoaminen, huono verkko, akun tyhjeneminen, sen sammuttaminen tai puheajan loppuminen saattaa aiheuttaa ahdistusta tai suoranaista pakokauhua.
Uusimman tutkimuksen mukaan ainakin suurimmalle osalle briteistä fobia voi jopa rajoittaa elämää YouGov -tutkimuslaitoksen mukaan. Noin 10 prosenttia brittiläisistä ahdistuu pelkästään jo siitä, jos joutuu itse laittamaan puhelimensa pois päältä joksikin aikaa.


title: Nokia 3210

text: Nokia 3210 on Nokian matkapuhelin, joka tuli markkinoille vuonna 1999. Siinä on sisäänrakennettu antenni sekä T9-ennakoiva tekstinsyöttöominaisuus. Puhelin sisältää kolme peliä, vaihdettavat kuoret, herätyskellon sekä soittoäänten sävellyksen.


title: Nokia 3210

text: 3210-malli menestyi etenkin Pohjois-Amerikassa ja Läntisessä Euroopassa. Sitä myytiin noin 160 miljoonaa kappaletta, mikä tekee siitä The Telegraph -lehden syksyn 2013 katsauksen mukaan maailman kaikkien aikojen toiseksi myydyimmän matkapuhelimen Nokia 1110:n jälkeen.


title: William Hart

text: William Hart (31. maaliskuuta 1823 – 17. kesäkuuta 1894) oli skotlantilaissyntyinen romantiikan ajan taidemaalari. Hän siirtyi nuorena Yhdysvaltoihin, jossa hän kuului Hudson Riverin koulukuntaan. Hart saavutti arvostusta varsinkin maisema- ja eläinmaalauksen taitajana.


title: William Hart

text: Hartin nuorempi veli James McDougal Hart oli myös Hudson River -koulun taiteilija ja molemmat suosivat samantyyppisiä aiheita.


title: William Hart

text: Hart muutti Yhdysvaltoihin nuorena perheensä mukana. Hän toimi nuoruudessaan hevoskärrymaalarin apulaisena ja sai ensimmäiset kokemuksensa taiteen tekemisessä maalatessaan maisemia vaunuihin. Hart toimi myös muotokuvamaalarina. Hän palasi Skotlantiin opiskelemaan, mutta jatkoi sen jälkeen maisemamaalarin uraa Yhdysvalloissa.


title: William Hart

text: Kuten useimmat tuon ajan johtavat maisemamaalarit, Hart asettui asumaan New Yorkiin. Hänen maisemissaan Hudson joen koulukunnan tyylin ohella korostui valo ja tunnelma. Hän oli erityisen taitava kuvaamaan matalalta paistavaa auringonvaloa aamulla tai illalla, ja kuvan etualalle lankeavia varjoja. Hart oli myös tunnettu lehmäaiheisista maalauksistaan. Karja kuului Hudson River -koulukunnan suosimiin aiheisiin, joten lähes kaikki koulukunnan taiteilijat tekivät ainakin muutaman maiseman, joissa laiduntava karja ilmensi ihmisen harmonista suhdetta luontoon. Jotkut taiteilijat, kuten Hart ja Thomas Bigelow Craig erikoistuivat lehmien muotokuviin. Nämä maalaukset olivat suosittuja 1800-luvun taiteen keräilijöiden keskuudessa. Tyypillisesti maalauksen etu- tai keskialalla kuvattiin muutama lehmä laiduntamassa tai juomassa taustanaan pastoraalinen maisema.


title: Ricardo María Carles Gordó

text: Ricardo María Carles Gordó (24. syyskuuta 1926 – 17. joulukuuta 2013) oli espanjalainen pappi, josta tuli yksi katolisen kirkon kardinaaleista 26. marraskuuta 1994.


title: Ricardo María Carles Gordó

text: Gordó syntyi Valenciassa ja sai vihkimyksensä 29. kesäkuuta 1951. Hänet nimitettiin Tortosan piispaksi 1969 ja Barcelonan arkkipiispaksi 1990. Jälkimmäisestä hän vetäytyi 77-vuotiaana 15. kesäkuuta 2004. Seuraajaksi astui Lluís Martínez Sistach.


title: Ricardo María Carles Gordó

text: Äänioikeutettuna kardinaalina Gordó osallistui vuoden 2005 konklaaviin, jossa tuli valituksi paavi Benedictus XVI.


title: Andrea Cordero Lanza di Montezemolo

text: Andrea Cordero Lanza di Montezemolo (27. elokuuta 1925 Torino – 19. marraskuuta 2017) oli italialainen pappi, joka tehtiin yhdeksi katolisen kirkon kardinaaleista 24. maaliskuuta 2006. Hän oli kuitenkin jo tuolloin kahdeksankymmenen ikäinen, mikä merkitsi, että hän ei voinut äänestää tulevissa konklaaveissa.


title: Andrea Cordero Lanza di Montezemolo

text: Torinossa syntynyt Cordero Lanza di Montezemolo sai pappisvihkimyksensä 13. maaliskuuta 1954. Hän loi huomattavan uran Vatikaanin diplomaattisissa tehtävissä, mutta toimi myös titulaariarkkipiispana.


title: Andrea Cordero Lanza di Montezemolo

text: Cordero Lanza di Montezemolo nimitettiin San Paolo fuori le muran arkkipapiksi 31. toukokuuta 2005.


title: Niva (Pyhäselkä)

text: Niva on kylä Pyhäselässä Joensuussa. Siellä on noin 300 asukasta.


title: Niva (Pyhäselkä)

text: Niva sijaitsee entisen Pyhäselän kunnan keskustaajaman Hammaslahden läheisyydessä Pyhäselkä-nimisen järven itärannalla. Kylän eteläosassa on Onkamojärvi, josta laskee Nivanjoki Pyhäselkään. Matkaa Nivasta Joensuuhun on 30 kilometriä, Rääkkylään vähän vähemmän.


title: Niva (Pyhäselkä)

text: Nivan koulu on kaksiopettajainen koulu. Oppilasmäärä lukuvuonna 2007-2008 on 37. Kylän nähtävyyksiä ovat Nivansalolla sijaitseva korkea Rauvanvaara sekä Nivankoskessa entisen sahan ja myllyn paikalla olevat vanhan sillan kiviset rakenteet.


title: Niva (Pyhäselkä)

text: Nivan kylätoimikunnan puheenjohtaja on Erkki Martikainen (2008-). Tunnettuin nivalainen on kirjailija Matti Mäkelä.


title: Norges Statsbaner

text: Norges Statsbaner, tutummin NSB eli Norjan valtionrautatiet on norjalainen rautatieyhtiö. NSB on VR:n tapaan valtio-omisteinen yhtiö ja Norjan suurin henkilöliikenteeseen keskittynyt rautatieyhtiö. Rahtiliikenne on erotettu omaksi yhtiökseen.


title: Norges Statsbaner

text: Norjan ensimmäinen rautatielinja, Hovedbanen, välillä Oslo-Eidsvoll avattiin 1. syyskuuta 1854. Tämä 68 kilometriä pitkä linja päätyi Mjøsajärven luo, josta höyrylaivat jatkoivat Lillehammeriin. Rautatien rakensivat brittiläiset insinöörit, mutta rahoitus tuli brittiläisiltä investoijilta ja Norjan valtiolta. Linjan hinnaksi tuli kaksi miljoonaa speciedaleria, mutta linjaan investointi oli kannattavaa, sillä se oli tuottoisa vilkkaan puutavaraliikenteensä ansiosta. Linjasta olikin valtava hyöty Norjan kukoistavalle puuteollisuudelle. Tämän, kuten myös myöhempien rautielinjojen, varrelle rakennettiin lennätinlinja.


title: Norges Statsbaner

text: Seuraavaksi rakennettu rautatielinja oli ensimmäinen valtio-omisteinen rautatielinja. 23. kesäkuuta 1862 Hamar-Grundsetbanen avattiin. Sitä seurasi 3. lokakuuta avattu Kongsvingerbanen, joka mahdollisti Norjan rautateiden yhdistymisen Ruotsin rautateiden kanssa. Uusia linjoja avattiin seuraavina vuosina ahkerasti.


title: Norges Statsbaner

text: Toisen maailmansodan jälkeen rautatielinjaston laajeneminen käytännöllisesti katsoen lakkasi täysin Nordlandsbanenin rakentamista lukuun ottamatta. Vuonna 1952 Norjan päättäjät päättivät, että 50 % rautatielinjaston pituudesta, joissa kulki 80 % liikenteestä, sähköstettäisiin 15 kV vaihtovirralla ja jäljelle jäävällä alueella liikennöitäisiin dieseljunilla. Sähköistys saatiin suoritettua loppuun vuoteen 1970 mennessä.


title: Norges Statsbaner

text: Operoidakseen modernisoidulla rataverkolla, NSB päätti hankkia uusia vetureita. Dieseljunia vetämään hankittiin NSB Di 3 ja sähköjunia NSB El 11.


title: Norges Statsbaner

text: Vuosikymmenien suunnittelun ja rakentamisen jälkeen saatiin vuonna 1980 avattua Oslotunnelen. Se mahdollisti lännestä tulevien junien pääsyn Oslon keskusrautatieasemalle. Suurinta mullistusta tunneli tarkoitti Oslon lähijunaliikenteelle, sillä se salli junien operoida Oslon kummallakin puolella.


title: Norges Statsbaner

text:
1. joulukuuta 1996 NSB koki suurimman muutoksensa koko 1900-luvulla, kun se jaettiin kolmeen osaan.
Vuonna 1998 Oslo sai uuden päälentoaseman vanhan käytyä liian pieneksi kasvavan liikenteen jaloissa. Uudesta lentoasemasta haluttiin ympäristöystävällisempi ja niinpä lentoasemalle vedettiin suurnopeuslinja. Linjaa ei rakennettu verovaroin vaan lainarahalla. Linjalla liikennöidään BM71 -yksiköillä niiden huippunopeutta, 210km/h.


title: Norges Statsbaner

text: 90-luku sisälsi myös voimakasta kaluston uusimista ja uuden brändin luomisen.


title: Norges Statsbaner

text: Veturit


title: Norges Statsbaner

text: Sähkökäyttöiset monirunkoiset yksiköt (EMU)


title: Norges Statsbaner

text: Dieselkäyttöiset monirunkoiset yksiköt (DMU)


title: Everton Weekes

text: Sir Everton de Courcy Weekes OBE (s. 26. helmikuuta 1925) on barbadosilainen kriketinpelaaja. Hän pelasi kansainvälisellä tasolla Länsi-Intian joukkueessa.


title: Everton Weekes

text: Weekes pelasi ammattilaisuransa aikana kaikkiaan 48:ssa test matchissa, joista ensimmäisessä vuonna 1948 ja viimeisessä 1958. Hän oli yksi Wisdenin vuoden kriketinpelaajista 1951.


title: Everton Weekes

text: Weekesin lyöntikeskiarvo oli kansainvälisissä test matcheissa 58,61. Hän pelasi myös kotialueen first-class-krikettiä Barbadoksen joukkueessa. Kaikkiaan 152:ssa first-class-ottelussa lyöntikeskiarvona oli 55,34.


title: Mithotyn

text: Mithotyn oli ruotsalainen viikinki/folk metal yhtye.


title: Mithotyn

text: Yhtye perustettiin vuonna 1993, kun vuonna 1992 perustettu Cerberus muutti nimensä Mithotyniksi. Bändi julkaisi ensimmäisen albuminsa vasta 1997. Suurin osa Mithotynin kolmen albumin kappaleista on kerätty yhtyeen demoista. Mithotyn lopetti toimintansa vuonna 1999 kun Stefan Weinerhall ja Karsten Larsson perustivat Falconerin.


title: Tatu Hiltunen

text: Tatu Hiltunen (s. 1977 Kuopio) on suomalainen taidevalokuvaaja. Näyttelyitä Hiltusella on ollut niin Suomessa kuin ulkomaillakin. Hän asuu ja työskentelee Turussa. Tatu Hiltunen on voittanut palkintoja taidekilpailuista ja biennaaleista. Hän on koulutukseltaan taiteen maisteri (TaM).


title: Jewel (laulaja)

text: Jewel Kilcher (s. 23. toukokuuta 1974, Payson, Utah) on yhdysvaltalainen neljästi Grammy-ehdokkaana ollut laulaja-lauluntekijä, näyttelijä ja runoilija. Hänet tunnetaan parhaiten taiteilijanimellä Jewel.


title: Jewel (laulaja)

text: Jewel teki debyyttinsä vuonna 1995 albumilla "Pieces of You". Albumi on yksi kaikkien aikojen menestyneimmistä esikoisalbumeista. Sitä on myyty Yhdysvalloissa 12 miljoonaa kappeletta. Uransa alkuaikoina hän yhdisteli musiikissaan pop- ja folk- vaikutteita. 2000-luvulla hän on levyttänyt countrya ja lastenmusiikkia. Vuoteen 2013 mennessä Jewel on julkaissut 11 studioalbumia ja yhden kokoelmalevyn. Jewelin levyjä on myyty maailmanlaajuisesti 27 miljoonaa kappaletta. Hänen tunnetuimpia kappaleitaan ovat mm. "Foolish Games", "You Were Meant For Me" ja "Hands".


title: Jewel (laulaja)

text: Laulajanuransa lisäksi Jewel on toiminut näyttelijänä ja juontajana. Hän on ollut tuomarina musiikkiohjelmissa "Nashville Star" ja "The Sing-Of". Hän julkaisi runokirjan "A Night Without Armor" vuonna 1998. Jewel on ollut naimisissa rodeo-tähti Ty Murrayn kanssa vuodesta 2008 lähtien.


title: Jewel (laulaja)

text: Jewel Kilcher syntyi Utahin osavaltion Paysonissa 23. toukokuuta 1974. Hänen isänsä, sveitsiläis-saksalaista sukua oleva Atz Kilcher toimi esimerkiksi sosiaalityöntekijänä, opettajana ja laulajana, ja hänen äitinsä, irlantilaista sukua oleva Lenedra "Nedra" Carroll työskenteli taiteilijana ja managerina. Hänen vanhempansa olivat mormoneja, ja hänet kasvatettiin mormoniksi kunnes Jewelin ollessa kahdeksanvuotias hänen isänsä Atz päätti mormonikirkossa käymisen. Jewel kasvoi Alaskan Homerissa, jonne hänen perheensä oli muuttanut jo pian hänen syntymänsä jälkeen. Jewel aloitti uransa laulajana kuusivuotiaana ja esiintyi usein vanhempiensa kanssa muun muassa paikallisissa turistikohteissa. Hänen vanhempiensa erottua jäi Jewel isänsä Atzin huollettavaksi ja jatkoi esiintymistä tämän kanssa. Kiertäessään isänsä kanssa Jewel oppi jodlaamaan.


title: Jewel (laulaja)

text: Myöhemmin Jewel kävi Interlochen Arts Academy -koulua Michiganin Interlochenissa, missä hän opiskeli oopperalaulua ja oppi soittamaan kitaraa. Ollessaan 17-vuotias hän alkoi kirjoittaa myös omia lauluja. Runoja hän oli kirjoittanut jo pienestä pitäen. Hän valmistui Interlochenista vuonna 1992. Valmistumisensa jälkeen Jewel muutti äitinsä Nedran luo San Diegoon. Hän ei halunnut opiskella enempää vaan alkoi etsiä töitä. Töitä ei kuitenkaan löytynyt, minkä johdosta hän päätti keskittyä uraansa muusikkona.


title: Jewel (laulaja)

text: Uransa alkuaikoina Jewel eli varattomana ja asui pakettiautossa esiintyen kaduilla ja tehden pieniä keikkoja paikallisilla klubeilla. Esiintymisillään hän alkoi saavuttaa mainetta, ja sana hänen suosiostaan saavutti myös Atlantic Recordsin, joka tarjosi hänelle levytyssopimusta. Hänen ensimmäinen albuminsa "Pieces of You" julkaistiin vuonna 1995 hänen ollessaan 19-vuotias. Aluksi albumin myynti oli hidasta, mutta siltä julkaistusta singlestä "Who Will Save You Soul" tuli hitti, mikä vauhditti myös albumin myyntiä. Singlet "Foolish Games" ja "Who Will Save Your Soul" menestyivät myös hyvin. "Pieces of You" myi lopulta yli 12 miljoonaa kappaletta ja on yksi kaikkien aikojen parhaiten myyneistä debyyttialbumeista. Tämän lisäksi Jewel sai levystä kolme Grammy-ehdokkuutta.


title: Jewel (laulaja)

text: Vuonna 1998 Jewel kirjoitti ja julkaisi runokokoelman "A Night Without Armor". Se myi yli miljoona kappaletta ja pääsi "The New York Timesin" bestseller-listalle. Saman vuoden marraskuussa, noin kolme vuotta debyyttialbumin "Pieces of You" julkaisun jälkeen julkaistiin Jewelin toinen albumi Spirit. Hänen toinen albuminsa debytoi Billboard 200 -listan kolmannella sijalla ja myi useita kertoja platinaa. Albumin tunnetuin kappale on "Hands".


title: Jewel (laulaja)

text: Vuonna 1999 Jewel teki debyyttinsä näyttelijänä kun hän näytteli yhtä pääosaa Ang Leen ohjaamassa western-elokuvassa "Paholaisen satulassa", joka sijoittui Yhdysvaltain sisällissodan ajoille. Hän teki elokuvaan myös sen tunnussävelmän "What's Simple Is True". Vuoden 1999 marraskuussa Jewel julkaisi joululauluja sisältävän albumin "".


title: Jewel (laulaja)

text: Vuonna 2000 Jewel julkaisi omaelämäkerran "Chasing Down the Dawn". Teos myi hyvin, mutta ei menestynyt yhtä hyvin kuin Jewelin runokirja "A Night Without Armor". Vuotta myöhemmin 200 Jewel julkaisi kolmannen studioalbuminsa "This Way". Vuonna 2003 hän julkaisi albumin "0304]". Levyn dance pop -tyylinen musiikki sai suurelta osin negatiivisen vastaanoton ihailijoilta ja kriitikoita, koska se erosi rajusti Jewelin aikaisemmasta pehmeämmästä musiikista.


title: Jewel (laulaja)

text: Seuraavalla albumillaan "Goodbye Alice in Wonderland" (2006) Jewel palasi takaisin edellisten albumiensa tyylilajeihin. "Goodbye Alice in Wonderland" oli viimeinen levy, jonka Jewel teki levy-yhtiö Atlantic Recordsin kanssa. Vuonna 2007 Jewel solmi uuden sopimuksen levy-yhtiö Valory Recordsin kanssa.. Hänen ensimmäinen julkaistu levynsä Valorylla oli country-albumi "Perfectly Clear" (2008).


title: Jewel (laulaja)

text: Jewelin seitsemäs studioalbumi, kehtolauluja sisältävä "Lullaby" julkaistiin vuoden 2009 toukokuussa. Se on ensimmäinen albumi, jonka hän on julkaissut itsenäisesti ilman levy-yhtiötä. Albumi nauhoitettiin Jewelin kotitilalla Texasin Stephenvillessä ja tehtiin yhteistyössä leluyhtiö Fisher-Pricen ja Somerset Entertainmentin kanssa.. Jewel julkaisi toisen lastenmusiikkia sisältävän albumin "The Merry Goes 'Round" vuonna 2011.


title: Jewel (laulaja)

text: Jewelin uusin country-albumi "Sweet and Wild" ilmestyi kesäkuussa 2010. Albumin single "Stay Here Forever" oli mukana elokuvan "Ystävänpäivä" soundtrackilla.


title: Jewel (laulaja)

text: Vuonna 2013 Jewel julkaisi kaksi albumia. Kokoelmalevy "Greatest Hits" sisälsi Jewelin vanhoja kappaleita ja uuden kappaleen "Two Hearts Breaking". Jewel levytti levyä varten lisäksi kappaleensa "Foolish Games" uutena versiona yhdessä Kelly Clarksonin kanssa ja kappaleen "You Were Meant For Me" yhdessä Pistol Anniesin kanssa. Syyskuussa Jewelilta ilmestyi joulualbumi "Let It Snow: A Holiday Collection", joka on jatkoa hänen ensimmäiselle joululevylleen "".


title: Jewel (laulaja)

text: Musiikkiuransa lisäksi Jewel on tehnyt joitakin rooleja näyttelijänä. Hän esitti Dorothya musikaalissa "The Wizard of Oz" Lincoln Centerissä vuonna 1995. Esitys filmattiin livenä ja esitettiin televisiossa. Jewel näytteli pääosaa Ang Leen ohjaamassa elokuvassa "Paholaisen satulassa". Hän esitti June Carter Cashia televisioelokuvassa "Ring of Fire" vuonna 2013.


title: Jewel (laulaja)

text: Jewel on vieraillut useissa televisiosarjoissa. Hän on ollut mukana esimerkiksi "American Idolin" kuudennella tuotantokaudella vierailevana tuomarina ja esittänyt itseään televisiosarjoissa "Teoria miehistä" (2006), "Las Vegas" (2006) ja "CSI" (2008). Hän on yleensä esittänyt ohjelmissa musiikkiaan.


title: Jewel (laulaja)

text: Jewel on ollut tuomarina useissa musiikkikilpailussa televisiossa. Hän juonsi "'Nashville Star" -musiikkiohjelmaa vuonna 2007 ja toimi sen tuomaristossa vuonna 2008. Jewel oli tuomarina "Platinum Hit" -ohjelmassa vuonna 2011 ja "The Sing Off" -ohjelmassa vuonna 2013.


title: Jewel (laulaja)

text: Jewel on naimisissa rodeotähti Ty Murrayn kanssa. Heidät vihittiin Bahamalla elokuussa 2008. Pariskunta asuu maatilalla Stephenvillessä Texasissa. Heille syntyi poika, Kase Townes Murray, vuonna 2011. Näyttelijä Q'Orianka Kilcher on Jewelin serkun Saskia Kilcherin tytär.


title: Maniakeksen kapina

text: Maniakeksen kapina oli bysanttilaisen kenraali Georgios Maniakeksen johtama kapina Bysantin keisari Konstantinos IX:tä vastaan vuonna 1043.


title: Maniakeksen kapina

text: Maniakes oli kuuluisa bysanttilainen kenraali, joka taisteli muslimivalloittajia vastaan Vähässä-Aasiassa ja Sisiliassa 1031–38 ja auttoi kukistamaan Bulgarian kapinan vuonna 1041. Menestyksestä huolimatta hänet heitettiin vankilaan syytettynä maanpetoksesta. Bysantin keisari Mikael V kuitenkin vapautti hänet ja antoi hänelle hallittavaksi Italian provinssit.


title: Maniakeksen kapina

text: Kun Maniakes kävi sotaa Italiassa muslimivalloittajia vastaan vuonna 1043, häntä syytettiin uudestaan maanpetoksesta. Keisari Konstantinos IX, joka oli auttanut syrjäyttämään keisari Mikaelin, käski Maniakeksen takaisin Konstantinopoliin vastaamaan syytöksiin. Maniakes kieltäytyi, huudatti itsensä keisariksi, ja ryhtyi avoimeen kapinaan keisaria vastaan. Hän oli aluksi voitokas edetessään kohti Konstantinopolia, mutta kuoli nuoleen onnettomuudessa, ja kapina kuivui kokoon.


title: Progeyö

text: Progeyö oli progressiivista rockia käsitellyt teemaohjelma, jota lähetettiin harvakseltaan yhteensä 11 osaa Yleisradion Radiomafia-kanavalla 1990-luvulla ja 2000-luvun alussa. Näitä läpi yön kestäneitä ohjelmia vetivät ainakin Hannu Blommila, Harri Hakanen ja Matti Puhtila.


title: Progeyö

text: Progeyö on palannut ääneen ainakin kolme kertaa Radiomafian jälkeen: Ylen Yöradiossa kesällä 2007 (juontajana Blommila) ja 6.–7. kesäkuuta 2008 (Blommila, Hakanen) ja kesällä 2014, jolloin Progeyö oli yksi Ylen Yöradion teemaöistä Ysäriyön, Juhannuksen teemayön ja 1960-luvun musiikille omistetun teemayön lisäksi.


title: Mikko Härkin

text: Mikko Sakari Härkin (s. 25. toukokuuta 1979 Keitele) on suomalainen kosketinsoittaja. Hän soittaa yhtyeissä Solution .45, Random Eyes, Mehida, Cain’s Offering ja Essence of Sorrow. Aiemmin hän on soittanut yhtyeissä KenZiner, Sonata Arctica ja Wingdom. Lisäksi hän on soittanut koskettimia Kotipellon "Waiting for the Dawn" -albumille ja Divinefiren albumille "Hero". Uusin yhtye Härkinin uralla on Timo Tolkin kokoama Symfonia.


title: Mikko Härkin

text: Härkin on myös kertonut avoimesti uskostaan Jumalaan, kuinka hän masennuksesta tuli vuonna 1999 uskoon ottaen Jeesuksen vastaan ja tämä valinta sai hänet lähtemään Sonata Arcticasta 2002, vaikka hän tunsi olevansa uransa huipulla.


title: Kauainpikkurastuli

text: Kauainpikkurastuli ("Myadestes palmeri") on äärimmäisen uhanalainen Havaijilla Kauain saarella elävä varpuslintu.


title: Kauainpikkurastuli

text: Kauainpikkurastuli on kooltaan noin 17 cm. Väriltään lajin vatsa, rinta ja pää ovat vaalean ruskea. Selkä on väritykseltään tummempi. Linnulla on vaaleat silmärenkaat. Jo sukupuuttoon kuollut kauainisorastuli muistutti ulkonäöltään kauauinpikkurastulia, mutta oli tätä suurikokoisempi ja rotevampi sekä nokka on lyhyempi ja jalat tummemmat. Kauainpikkurastulin laulu on lyhyt pyrskähdys korkeita säveliä. Kutsuääni lajilla on lyhyt "hiss" .


title: Kauainpikkurastuli

text: Kauainpikkurastulit elävät korkealla saaren metsissä. Pääosin kauainpikkurastulit syövät hedelmiä, mutta selkärangattomat, erityisesti hyönteiset, ovat tärkeä lisä lajin ruokavalioon. Kauainpikkurastulikannan kooksi arvioidaan noin 200–300 yksilöä . Suurimmat lajiin kohdistuvat uhkat ovat elinympäristön tuhoutuminen sekä kilpailu ravinnosta saarelle tuotujen sikojen sekä alueelle levinneiden muiden nisäkkäiden lintujen sekä hyönteisen kanssa. Lisäksi hyttysten kantaman malarialoision sekä rottien arvellaan vaikuttavan kantaan sitä vähentävästi.


title: Guarino Guarini

text: Camillo-Guarino Guarini (7. tammikuuta 1624 – 6. maaliskuuta 1683) oli italialainen barokin ajan arkkitehti. Hän syntyi Modenassa ja sai vihkimyksen "Chierici Regolari Teatini" -sääntökunnan katoliseksi papiksi vuonna 1648.


title: Guarino Guarini

text: Guarini eteni nopeasti kirkollisessa hierarkiassa; hänestä tuli rovasti jo 1654.


title: Guarino Guarini

text: Guarinin arkkitehtonisia töitä on nähtävillä paitsi hänen pääpaikassaan Torinossa, myös ulkomailla, kuten Portugalin pääkaupungissa Lissabonissa. Hän kirjoitti runsaasti matematiikasta.


title: Guarino Guarini

text: Guarini kuoli Milanossa 59-vuotiaana. Hänen perintöään jatkoi muiden muassa Filippo Juvarra.


title: Manchester Arena

text: Manchester Arena on areena Manchesterissa, Englannissa. Sinne mahtuu 3 000–21 000 katsojaa. Aareenalla järjestetään konsertteja ja muita tapahtumia.


title: Manchester Arena

text: Areenalla on esiintynyt joukko tunnettuja artisteja, muiden muassa:


title: Manchester Arena

text: Ariana Grande, David Gilmour, Oasis, UB40, Scissor Sisters, Green Day, Madonna, My Chemical Romance, Linkin Park, McFly, Paul McCartney, Red Hot Chili Peppers, Tina Turner, Céline Dion, Meat Loaf, Tom Jones, Sting, The Police, U2, The Pogues, New Found Glory, Spice Girls, Foo Fighters, Britney Spears, Beyoncé, Destiny’s Child, Kylie Minogue, Fleetwood Mac, Christina Aguilera, Brandy, Usher, Alicia Keys, Enrique Iglesias, Rihanna, The Pussycat Dolls, Girls Aloud, Dionne Warwick, Whitney Houston, Barbra Streisand, Mariah Carey, The Corrs, Bryan Adams, The Rolling Stones, Cher, Justin Timberlake, Nelly Furtado, Machine Head, Mary J. Blige, Westlife, P.Diddy, Jennifer Lopez, Shania Twain, Sheryl Crow, Pearl Jam, Def Leppard, Take That, Gwen Stefani, Shaggy, Missy Elliott, Avril Lavigne, 50 Cent, Alanis Morissette, Andrea Bocelli, Diana Ross, Pink, Bruce Springsteen, The Fugees, Janet Jackson, The Killers, Texas, The Verve, Babyshambles, The Osmonds


title: Filippo Juvarra

text: Filippo Juvarra (7. maaliskuuta 1678 – 31. tammikuuta 1736) oli italialainen arkkitehti. Hänen töidensä joukossa on Torinossa sijaitseva Supergan basilika.


title: Filippo Juvarra

text: Juvarra oli kotoisin Messinasta, Sisiliasta. Hän sai vuonna 1735 kutsun Madridiin, jossa hän työskenteli, kunnes kuoli siellä 57-vuotiaana.


title: Greyhawk

text: Greyhawk on Dungeons & Dragons -roolipelin käyttöön suunniteltu kuvitteellinen maailma. Maailma sisältää Greyhawkin vapaakaupungin, jonka mukaan kampanja on nimetty. Greyhawk on eräs ensimmäisistä D&D:n kampanjamaailmoista ja sen alkuperä sijoituu Gary Gygaxin varhaisiin peleihin, joissa pelihahmot seikkailivat Greyhawkin linnassa ja sen luolastoissa.


title: Greyhawk

text: D&D:n säännöt ovat olleet pelimaailmasta erillään, mutta Greyhawk oli pitkään eräänlaisena sääntökirjojen oletusmaailmana. Greyhawkin kuuluisat henkilöt ja jumaluudet ovat tavallisesti läsnä tavalla tai toisella myös muissa D&D:n kampanjamaailmoissa.


title: Greyhawk

text: Dungeon Master's Guide 3.5:n kannessa olevaan maapalloon on kuvattu Greyhawkin Oerik-manner.


title: Greyhawk

text: Greyhawkin maailma, jota maailman asukkaat kutsuvat nimellä Oerth, sisältää neljä mannerta. Oerik-mantereen itäinen osa nimeltään Flanaess on ainoa alue, jota lähdeteokset käsittelevät. Greyhawkin vapaakaupunki sijaitsee Ferrondissa Flanaessin keskiosissa, tästä pohjoiseen ovat Iuzin imperiumi, Thillorian niemimaa ja vanha Baklunishin imperiumi; itään Sulm, Aerdy ja vanha Great Kingdom sekä länteen Sheldomarin laakso ja Amedian viidakko. Muutamia yliluonnollisia alueita lukuun ottamatta Flanaess muistuttaa ilmastoltaan Eurooppaa ja alueella sijaitsee noin 30 valtiota. Asukkaat ovat enimmäkseen ihmisiä, jotka kuuluvat joihinkin Flanaessin kansoista: baklunishit, flannaet, oeridianit, olmanit, rhenneet, suloiset ja touvit. Flanaessissa tapaa myös haltioita, kääpiöitä, puolituisia, maahisia sekä örkkejä, jättiläisiä, hiisiä ja lohikäärmeitä.


title: Greyhawk

text: Greyhawkin kaupungista toimiva Circle of Eight on Flanaessin suurin poliittinen voima, jonka pyrkimykset hyvyyden ja pahuuden tasapainon säilyttämiseen ylittää valtiolliset ja rodulliset rajat. Nyrond, Keoland ja Furyondy ovat ihmisten johtamia, tasavertaisuuteen ja oikeanmukaisuuteen pyrkiviä suuria valtioita. Puolijumala Iuz ja örkkien sotaherra Turrosh Mak pitävät hallussaan suuria maa-alueita. Scarlet Brotherhood laajalle levinnyt, rodulliseen puhtauteen keinoja kaihtamatta pyrkivä järjestö. Näiden lisäksi Greyhawkista löytyy runsaasti pienempiä valtioita ja järjestöjä, jotka vaikuttavat Flanaessin poliittisiin oloihin.


title: Greyhawk

text: Merkittävimmät yksittäiset henkilöt, kuten Mordenkainen, Lolth ja Bigby esiintyvät toisinaan myös muissa D&D:n kampanjamaailmojen lähdekirjoissa. Myös osa Greyhawkin jumaluuksista, kuten Gruumsh, Boccob ja Corellon Latherian, ovat tunnettuja muissa maailmoissa.


title: Greyhawk

text: Flanaessin alkuperäiset ihmisasukkaat olivat flan-heimoon kuuluvia metsästäjiä, jotka asuttivat seutuja jo yli tuhat vuotta nykyhetkeä aiemmin. Suel ja oeridian -kansoihin kuuluvia, Baklunien-Suelien Sodasta kärsiviä pakolaisia alkoi saapua flanaesiin idästä. Bakluni- ja suelmaagien aikaansaaman Kaksois-Kataklysmin jälkeen baklunien ja suelien alkuperäiset asuinseudut tuhoutuivat lähes kokonaan ja oerthin poliittinen keskus siirtyi flanaesiin.


title: Greyhawk

text: Sotaisat oeridit ja nationalistiset suelit taistelivat flanaesissa keskenään, vetäen yhteenottoihin mukaan alueen alkuperäiset asukkaat, flanit, haltiat ja kääpiöt. Oeridien ystävälliset suhteet alkuasukkaisiin vahvistivat heidän asemiaan sodassa ja pian ne suelit, jotka eivät sulautuneet muuhun väestöön, oli ajettu flanaesin eteläosiin. Keolandin Kuningaskunta, Gran March, Ulekin läänitykset ja Nyr Dyv muodostuivat flanaessin keskiosiin. Muihin kansoihin sekoittumattomista oerdinianeista aerdien heimo oli voimakkain ja se perusti Aerdyn Kuningaskunnan Nyr Dyvin itäpuolelle. Talouden ja poliittisten olojen vakiinnuttua aerdit aloittivat valloitussodan ympäröiviä valtakuntia vastaan ja onnistuneilla laajennusoperaatioilla valtion nimeksi vaihdettiin Suuri Kuningaskunta. Ajanlasku aloitettiin vuodesta 1, ensimmäisen Suuren Kuningaskunnan keisarin kruunaamisesta Rauxesissa.


title: Greyhawk

text: Suuri Kuningaskunta käsitti Sunndin niemimaan lounaasta, tästä alueet Telficin lahdelle ja Kuunarimerelle, Nyr Dyvin ja Kilpimaat lähes Greyhawkin vapaakaupunkiin saakka ja nykyisen Tenhin. Myöhemmin Aerdin Imperiumin keisarin hallitsemaan alueeseen liitettiin Furyondy, Veluna ja Perrenlandian arot. Suuri Kuningaskunta kukoisti kolmesataa vuotta, kunnes levottomuuksia alkoi ilmetä eri puolilla valtakuntaa. Pohjoisen paimentolaiskansat alkoivat tehdä voimakkaita hyökkäyksiä syvälle Suuren Kuningaskunnan alueille. Perrandit, velunat, furyondit ja tenhat alkoivat kapinoida ja vaatia itsenäisyyttä. Aerdin hallitseva dynastia Rax kärsi sisäisistä riidoista, jotka johtivat Nyrondin sukuhaaran irtautumiseen Raxin dynastiasta ja vuonna 356 itsenäisen Nyrondin valtion perustamiseen Suuren Kuningaskunnan sydänmaiden länsipuolelle. Nyrondin ja Raxin välinen sota kulutti vanhan dynastian voimat, joka lopulta joutui luovuttamaan vallan Naelaxin dynasialle.


title: Greyhawk

text: Jo Raxien aikana keisarin hovissa oli alkanut vaikuttaa pimeyden voimia ja Naelaxit toimivat avoimesti yhteistyössä demonien kanssa. Ensimmäisen Naelax-keisarin vaatiessa uskollisuudenvalaa alamaisiltaan, koko Suuren Valtakunnan eteläinen provinssi kieltäytyi, perustaen vuonna 446 Rautaliiton, joka on edelleen voimassa. Eteläinen provinssi irtaantui Aerdin valtakunnasta ja näin syntyi Irongaten vapaakaupunki, Onnwallin valtio ja Saarten Ruhtinaiden intendeetti. Rautaliitto liittoutui Nyrondin kanssa ja piti puolensa Suurta Valtakuntaa vastaan. Naelaxin dynastia vajosi syvemmälle pimeyteen ja sen alamaisiksi liittyi suuret joukot örkkejä ja demoneja.


title: Greyhawk

text: Ensimmäinen Greyhawk-julkaisu oli TSR:n 1975 julkaisema, Gary Gygaxin ja Robert J. Kuntzin kirjoittama lisäsääntövihko D&D:n perussäännöille. Teos ei juurikaan kuvaillut Greyhawkin maailmaa, vaan tarjosi pelaajien käyttöön Gygaxin Greyhawk-kampanjassa käyttämiää lisäsääntöjä, hirviöitä, loitsuja ja taikaesineitä. Vuodesta 1979 alkaen Gygax kirjoitti Dragon-lehteen artikkeleita, jotka käsittelivät Greyhawkin maantieteellisiä ja poliittisia ominaisuuksia. "World of Greyhawkin" julkaisi TSR 1980, ja se kuvaili Greyhawkin maailmaa yksityiskohtaisemmin. Vuonna 1983 lähdeteos päivitettiin kirjoja ja karttoja sisältävään julkaisuun "World of Greyhawk Fantasy Setting".


title: Greyhawk

text: TSR julkaisi 70- ja 80-luvuilla kymmenä Greyhawkiin sijoittuvia seikkailuja. 80-luvun lopulla Forgotten Realms alkoi saada enemmän huomiota ja Greyhawk-materiaalin tarjonta supistui. 90-luvun alussa julkaistiin vielä suuret, Greyhawkin sodista kertovat lähdeteokset "Greyhawk Wars" ja "From the Ashes".


title: Greyhawk

text: Wizards of the Coastin ostettua TSR:n liiketoiminnan Greyhawk-julkaisut saivat, Forgottem Realmsin ja Eberronin varjossa, jatkoa "Greyhawk: The Adventure Begins"-lähdekirjan ja muutamien seikkailujen muodossa. Maailmanlaajuinen Living Greyhawk -kampanja käynnistettiin vuonna 2000 julkaistun "Living Greyhawk Gazetteer"in myötä. Vuodesta 2001 vuoteen 2007 varsinaisen Greyhawk-materiaalin julkaisu tapahtui pääasiassa "Dragon" ja "Dungeon" -aikakauslehtien sivuilla.


title: Greyhawk

text: TSR ja Wizards of the Coast ovat julkaisseet eri vuosikymmeninä lukuisia romaaneja ja sarjakuvia liittyen Greyhawk-maailmaan.


title: Biturigit

text: Biturigit (lat. "Bituriges") olivat Galliassa asunut kelttiläinen heimo. Biturigit olivat vuoden 600 eaa tienoilla koko Gallian voimakkain heimo. Noin vuonna 500 eaa heimo jakautui kahtia cubeihin ja vivisceihin. Cubien pääkaupunki oli Avaricum, nykyinen Bourges ja viviscien Burdigala, nykyinen Bordeaux. Vercingetorixin johtamassa kansannousussa vuonna 52 eaa biturigit puolustivat Avaricumia, jonka Caesar kuitenkin tuhosi kaikkine asukkaineen.


title: Hamid Mirza

text: Prinssi Hamid Mirza Qajar (23. huhtikuuta 1918 – 5. toukokuuta 1988) oli Persian Qajar-dynastian Mohammad Hassan Mirzan poika, joka oli Ahmad Shah Qajarin Persian viimeinen Qajar-dynastian shaahi.


title: Hamid Mirza

text:
Hamid Mirza syntyi Tabrizissa kruununprinssi Mohammad Hassan Mirzan ja tämän toisen vaimon Muhtaram Razzaghin pojaksi. Hän vietti lapsuutensa alun Golestanin palatsissa Teheranissa, kunnes hänen isänsä lähetti hänet nelivuotiaana Englantiin sisäoppilaitokseen. Matkalla Hamid Mirza meni Konstantinopoliin käymään isoisänsä Mohammad Ali Shahin luona, joka oli vuonna 1909 luopunut kruunusta perustuslakikriisin aikana.
Hamid Mirza ei jatkanut matkaansa Englantiin, koska hänen isoisänsä mielestä poika oli liian nuori. Hamid Mirza jäi asumaan isoisänsä kanssa Konstantinopoliin, kunnes he muuttivat San Remoon, Italiaan, jossa Mohammed Ali Qatar kuoli 5. huhtikuuta 1924. Isoisänsä kuoleman jälkeen Hamid Mirza muutti veljensä Hossein Mirzan kanssa Pariisiin vuodeksi. Kun Qajar-dynastia syrjäytettiin vuonna 1925, Hamid ja hänen veljensä Hosain muuttivat Englantiin isänsä kanssa.


title: Hamid Mirza

text: Vuonna 1934 Hamid Mirza aloitti opinnot Worcester Thames Northgood Training Collegessa, Greenhayesissa, Kentissä, ja valmistui sieltä vuonna 1936 diplomi-insinööriksi. Hamid Mirza meni Royal Mailiin kokelaaksi. Kolme vuotta Royal Mailissa työskenneltyään Hamid Mirza meni töihin Mobil Oiliin.


title: Hamid Mirza

text: Kun toinen maailmansota alkoi, Hamid Mirza suunnitteli sotilasuraa Ison-Britannian laivastossa, jonne hän ei aluksi päässyt, kunnes vuonna 1942 lykästi ja hän toimi luutnanttina adjutanttina Yorkin herttualle. Hamid Mirza palveli laivastossa nimellä David Drummond Britannian ulkoministerin sir Anthony Edenin ehdotettua, että Hamid Mirza ottaisi englantilaisen nimen.


title: Hamid Mirza

text: Toisen maailmansodan aikana Hamid Mirza ja hänen isänsä kävivät Britannian ulkoministeriön kanssa keskusteluita siitä, että Hamid Mirzasta tulisi seuraaja Iranin valtaistuimelta syrjäytetylle Reza Pahlaville, jonka Englanti ja Neuvostoliitto syrjäytti vuonna 1941.


title: Hamid Mirza

text: Koska Hamid Mirza ei puhunut äidinkielenään persiaa vaan englantia, Hamid Mirza olisi ollut shaahina huono vaihtoehto.


title: Hamid Mirza

text:
Sodan jälkeen Hamid Mirza palasi töihin Mobiliin ja vuonna 1957 hän palasi Iraniin ensimmäistä kertaa sen jälkeen, kun hän oli sieltä nelivuotiaana lähtenyt. Hamid Mirzan ollessa Iranissa saahi Mohammad Reza Pahlavin salainen poliisi SAVAK pidätti hänet kaksi kertaa. Hän lähti Iranista vuonna 1971 takaisin Lontooseen.
Hänen sedästään tuli Qajar-dynastian päämies 24. syyskuuta 1975, kun hänen serkkunsa, prinssi Fereydoun Mirza, kuoli.


title: Hamid Mirza

text: Hamid Mirza kuoli 5. toukokuuta 1988 Lontoossa 71 vuoden iässä.


title: Hamid Mirza

text: Hamid Mirzan pojasta Mohammad Hassan Mirza II:stä tuli Qajar-dynastian nykyinen päämies.


title: Hamid Mirza

text: Hamid Mirza meni naimisiin Pariisissa vuonna 1946 Mah Banu Khanum (s. 1924), jonka kanssa hän sai kaksi lasta. Pari erosi vuonna 1957. Lapset ovat:Toinen vaimo oli Sudaba Khanum (s. 1924), jonka kanssa Hamid Mirza avioitui 24. elokuuta 1960 Teheranissa. Avioliitto oli lapseton.


title: Öræfajökull

text: Öræfajökull on Islannissa sijaitseva jääpeitteinen tulivuori. Se on maan suurin aktiivinen tulivuori, ja sen luoteisreunassa sijaitsee Hvannadalshnúkur, joka on Islannin korkein kohta. Maantieteellisesti Öræfajökullin katsotaan olevan osa Vatnajökullin jäätikköä. Vuori kuuluu Skaftafellin kansallispuistoon.


title: Öræfajökull

text: Öræfajökull on purkautunut kahdesti Islannin ollessa asutettuna. Vuonna 1362 se purkautui räjähdysmäisesti, minkä seurauksena Litla-Héraðn kylä tuhoutui. Asukkaat palasivat alueelle vasta 40 vuoden kuluttua, ja sinne rakennettiin kylä, Öræfi. Vuonna 1727 Öræfajökull purkautui jälleen, muttei yhtä voimakkaasti. Kolme ihmistä menehtyi purkauksessa.


title: Kaino Ranén

text: Kaino Ranén, kirjailijanimeltään Koo Reiman, (s. 1938) on ruotsinsuomalainen kirjailija. Hän on ollut myös ruotsinsuomalaisen Liekki-kulttuurilehden päätoimittajana 2005–2007.


title: Volodymyr Jezerskyi

text: Volodymyr Ivanovytš Jezerskyi (, s. 15. marraskuuta 1976 Lviv) on ukrainalainen jalkapalloilija, pelipaikaltaan keskuspuolustaja.


title: Volodymyr Jezerskyi

text: Jezerskyi pelasi kotimaassaan muun muassa Dynamo Kiovan, Karpaty Lvivin, Dnipro Dnipropetrovskin ja Šah’tar Donetskin joukkueissa. Ukrainan maajoukkueessa Jezersky pelasi vuodesta 1998 lähtien. Hän kuului joukkueen kokoonpanoon Saksan MM-kilpailuissa 2006, missä hän pelasi Ukrainan ensimmäisen alkulohko-ottelun Espanjaa vastaan kokonaan.


title: Tommi Tervo

text:
Tommi Tervo (s. 13. helmikuuta 1984 Jyväskylä) on suomalainen jääkiekkomaalivahti. Hänen nykyinen seuransa on Keravan HC Keski-Uusimaa.
Tervo on pelannut SM-liigaa Jyväskylän Jypissä ja Porin Ässissä. Lisäksi hän on pelannut muun muassa Savonlinnan SaPKossa ja Kirkkonummen Salamoissa Mestistä.
Tervo on edustanut urallaan myös Suomen U18 maajoukkuetta.


title: Emanuel Filibert

text: Emanuel Filibert (, ; 8. heinäkuuta 1528 Chambéry, Savoiji – 30. elokuuta 1580 Torino, Savoiji) oli Savoijin herttuakunnan herttua vuodet 1553–1580.


title: Emanuel Filibert

text: Emanuel Filibert oli Kaarle III:n ja Portugalin prinsessan Beatricen ainoa jälkeläinen, joka eli aikuisuusikään asti. Hänen äitinsä oli Pyhän saksalais-roomalaisen keisarikunnan keisarin Kaarle V:n käly. Emanuel Filibert taistelikin Kaarlen joukoissa sodassa Frans I:n Ranskaa vastaan.


title: Emanuel Filibert

text: Vuonna 1553 Emanuel Filibertistä tuli Savoijin herttua isänsä kuoleman jälkeen. Tämä oli kuitenkin käytännössä vain kunnianimi, sillä suurin osa perintömaista oli ollut Ranskan valtaamana vuodesta 1536 lähtien. Hän jatkoi Habsburgien palveluksessa toivoen saavansa takaisin maat Ranskalta. Emanuel Filibert toimi Espanjan Filip II:n alaisuudessa Alankomaiden käskynhaltijana 1555–1559. Hän johti roolissaan Espanjan invaasiota Ranskan pohjoisosiin ja johti joukkonsa merkittävään voittoon St. Quentinin taistelussa elokuussa 1557.


title: Emanuel Filibert

text: Cateau-Cambrésis'n rauhan jälkeen Emanuel Filibert sai ruhtinaskuntansa takaisin ja nai Berryn herttuattaren Margaratin, joka oli Ranskan kuningas Henrik II:n sisko. Heidän ainoa lapsensa oli tuleva Savoijin herttua Charles Emmanuel I.


title: Emanuel Filibert

text: Hallitsijana Emanuel Filibert käytti aikaa saavuttaakseen takaisin ne asemat, jotka menetti raskaassa sodassa Ranskaa vastaan. Taitavana taktikkona hän käytti hyväkseen monia Euroopan kahinoita ja sai takaisin alueita Ranskalta ja Espanjalta, joihin kuului myös Torino, jonne hän siirsi pääkaupunkinsa Chambérystä. Samalla hän korvasi latinan herttuakunnan virallisena kielenä italialla.


title: Emanuel Filibert

text: Emanuel Filibert kuoli Torinossa vuonna 1580 ja hallitsijaksi nousi hänen poikansa Charles Emmanuel I.


title: Kosketussääntö

text: Kosketussääntöä käytetään vakavissa shakkipeleissä. Se tarkoittaa, että jos pelaaja koskettaa tarkoituksellisesti nappulaa laudalla, hänen tulee siirtää sitä tai lyödä se, jos mahdollista. Jos pelaaja haluaa siirtää nappulaa esimerkiksi keskemmälle ruutua selventääkseen tilannetta, hänen pitää sanoa "korjaan" (ranskaksi "j’adoube") tai ilmoittaa siitä muuten vastustajalle.


title: Kosketussääntö

text: Koskettuaan nappulaan, pelaajan on siirrettävä sitä, jos mahdollista. Siirto katsotaan tehdyksi, kun pelaaja on päästänyt irti nappulasta. Sitä ennen pelaaja voi vielä vaihtaa nappulan kohderuutua. Tahattomat nappuloihin osumiset eivät pakota siirtämään. Jos pelaaja esimerkiksi osuu nappulaan kurottaessaan toiseen, ei hänen täydy siirtää nappulaa, johon osui ensin. Jos pelaaja koskettaa vastustajan nappulaa, se täytyy lyödä, jos mahdollista. Jos pelaaja koskettaa useampaa kuin yhtä nappulaa, hänen täytyy tehdä siirto ensimmäisellä, jos se on laillista. Sotilaan korotus on tehty loppuun, kun korotettu nappula on jätetty kahdeksannelle riville. Sitä ennen pelaaja voi vielä vaihtaa nappulaa, joksi korottaa sotilaan, mutta ei voi perua korotusta, jos on jo päästänyt irti sotilaastaan.


title: Kosketussääntö

text: Jos pelaaja yrittää linnoittaa tilanteessa, jossa se ei ole mahdollista, hänen täytyy siirtää kuningastaan. Jos kuningasta ei voi siirtää, ei torniakaan tarvitse. Linnoittaessa kuningasta pitää siirtää ensin. Jos pelaaja koskee torniin ensin, hänen täytyy tehdä normaali siirto tornilla.


title: Vimmerby

text: Vimmerby on kaupunki Etelä-Ruotsissa Kalmarin läänissä. Kaupunki on Vimmerbyn kunnan keskusta, ja sen asukasluku on 7 827 (2005). Vimmerbyn läpi virtaa Stångån.


title: Vimmerby

text: Vimmerby on perustettu 1300-luvulla ja sen pääkadun Storgatanin varrella on edelleen keskiaikaisia taloja. Kaupungissa on myös monia vanhoja puutaloja. Vimmerby oli aikanaan yksi Itä-Götanmaan tärkeimmistä kauppapaikoista.


title: Vimmerby

text: Kaupunki on nykyään turistikohde, sillä se oli Astrid Lindgrenin synnyinkaupunki. Vimmerbyhyn onkin rakennettu Astrid Lindgrenin maailma -niminen huvipuisto, jonka teemana on Lindgrenin satukirjat.


title: Vimmerby

text: Vimmerbyssä asui lapsuutensa myös toinen tunnettu ruotsalainen, Axel Munthe, lääkäri, joka sittemmin hoiti aikansa julkkiksia ja rakennutti Italiaan Caprin saarelle huvilan San Michele.


title: Santerin seikkailumaa

text: Santerin seikkailumaa on entinen puuhapuisto Ähtärissä. Seikkailumaa ei sisältänyt huvipuistolaitteita vaan erilaisia käyntikohteita. Se toimi Ähtärin eläinpuiston yhteydessä. Se avasi ovensa vuonna 1984. Tuolloin paikan nimi oli kuitenkin vielä Mini-Suomi ja se ikään kuin esitteli Suomea pienoiskoossa. Syksyllä 2005 puisto kuitenkin lakkautettiin. Santerin seikkailumaan lakkauttamisen jälkeen osa sen toiminnoista on siirretty eläinpuiston puolelle.


title: Cheiro

text: Cheiro (1. marraskuuta 1866 – 8. lokakuuta 1936), oli yksi tunnetuimmista ja värikkäimmistä 1900-luvun alun okkultisteista. Cheiro oli syntynyt Dublinissa Irlannissa ja oli oikealta nimeltään William John Warner. Hän käytti myös nimeä Kreivi Louis Hamon (tai Kreivi Leigh de Hamong), joka viittasi joko todelliseen tai keksittyyn aateliseen sukuun. Nimi "Cheiro" viittasi sanaan "cheiromancy", eli kädestä ennustaminen. Cheiro opetti palmistriaa, astrologiaa ja kaldealaista numerologiaa, ja käytti näitä ennustusmenetelmiä sekä yksityisille asiakkaille että maailman tulevien tapahtumien ennustamiseen. Cheiro kirjoitti useita okkultismia ja ennustamista käsitteleviä teoksia, joista osaa painetaan edelleen.


title: Viljo Lietola

text: Viljo Lietola (alk. Lemplin, 9. lokakuuta 1888 Viipuri – 29. lokakuuta 1955 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 kesäolympialaisissa. Pelipaikaltaan hän oli tukimies.


title: Viljo Lietola

text: Lietola edusti Tukholman olympialaisissa Suomea kolmessa ottelussa päästyään pelaamaan Kaarlo Soinion loukkaantumisen jälkeen. Hän oli voittamassa Venäjää maalein 2–1 sekä häviämässä Englannille 0–4 ja pronssiottelussa Alankomaille 0–9. Urallaan hän pelasi yhteensä viisi maaottelua.


title: Viljo Lietola

text: Kotimaassaan Lietola edusti Kuokkalan Raja-Veikkoja ja Helsingin Jalkapalloklubia. Jälkimmäisen riveissä hän voitti Suomen mestaruuden vuosina 1911 ja 1912. Hän oli HJK:n johtokunnan jäsen vuonna 1913.


title: August Syrjäläinen

text: August Matias Syrjäläinen (24. huhtikuuta 1891 Viipuri – 18. toukokuuta 1960 Espoo) oli suomalainen jalkapallomaalivahti, joka pelasi Suomen jalkapallomaajoukkueessa vuoden 1912 kesäolympialaisissa. Hän oli joukkueen ainoa viipurilainen pelaaja, muut olivat Helsingistä.


title: August Syrjäläinen

text: Syrjäläinen pelasi Tukholman olympialaisissa Suomen jokaisessa neljässä ottelussa, mukaan lukien 9-0-tappioon päättynyt pronssiottelu Alankomaita vastaan. Urallaan hän pelasi yhteensä viisi maaottelua. Kotimaassaan "Aku" Syrjäläinen edusti Viipurin Reipasta.


title: Merwin Coad

text: Merwin Coad (s. 28. syyskuuta 1924) on yhdysvaltalainen demokraattisen puolueen poliitikko. Hän syntyi Kansasissa, mutta muutti lapsena vanhempineen Nebraskaan.


title: Merwin Coad

text: Coad sai vuonna 1945 vihkimyksensä Disciples of Christ -kirkon papiksi.


title: Merwin Coad

text: Coad istui liittovaltion edustajainhuoneessa vuosina 1957–1963. Hän ei ollut ehdolla uudelle kaudelle vuonna 1962.


title: Juha Kostiainen

text: Juha Mikael Kostiainen (s. 28. helmikuuta 1965 Tampere) on tamperelainen Sitran Julkishallinnon johtamisohjelman johtaja. Koulutukseltaan hän on hallintotieteiden tohtori ja diplomi-insinööri. Hänellä on useita julkaisuja ja aluetieteiden dosentuuri Tampereen yliopistossa.


title: Juha Kostiainen

text: Kostiainen on toiminut Tampereen kaupungin elinkeinojohtajana vuosina 1997-2001 ja YIT Oyj:n viestintä- ja kehitysjohtajana.


title: Juha Kostiainen

text: Kostiainen on kokoomuksen puoluevaltuuston jäsen. Vuosina 2004-2006 hän toimi Kokoomuksen Tampereen aluejärjestön puheenjohtajana ja vaikuttaa edelleen tamperelaisessa kunnallispolitiikassa.


title: Knut Lund

text: Knut Ernfrid Lund (17. heinäkuuta 1891 Tuusula – 14. tammikuuta 1974 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 olympialaisissa Tukholmassa. Pelipaikaltaan hän oli tukimies. Hänen toinen lajinsa oli jääpallo.


title: Knut Lund

text: Lund pelasi Tukholman olympialaisten jalkapalloturnauksessa Suomen jokaisessa neljässä ottelussa, myös 9–0-tappioon päättyneessä pronssiottelussa Alankomaita vastaan. Maajoukkueessa hän esiintyi olympiaturnauksen lisäksi ainoastaan yhdessä jääpallomaaottelussa.


title: Knut Lund

text: Kotimaassaan ”Kyli” Lund edusti HIFK:ta. Hän voitti jääpallon Suomen mestaruuden vuosina 1911, 1912 ja 1913 sekä jalkapallossa SM-hopeaa vuonna 1912.


title: Jackson Dinky

text: Jackson Dinky on Jacksonin valmistama superstrat-tyylinen sähkökitara. Se on suunniteltu pääasiassa hard rock - ja metallimuusikoille, mutta se soveltuu hyvin muihinkin musiikkityyleihin. Dinky onkin Jacksonin kitaroista kaikista yleisin ja siitä on olemassa yli 15 erilaista mallia.


title: Jackson Dinky

text: Dinky on kokopuinen kitara, jonka mensuuri on 648 mm (25,5"). Sen runko on tehty lepästä ja vaahterasta. Normaalista poiketen, Dinkyn kaula ja otelauta ovat joissain malleissa molemmat vaahteraa, muussa tapauksessa otelauta on ruusu- tai eebenpuuta.


title: Jackson Dinky

text: Dinkyissä on käytetty monenlaisia mikrofoniyhdistelmiä ja eri valmistajien mikrofoneja. Monissa malleissa on kaksi Seymour Duncanin tai EMG:n humbuckeria tai kaksi yksikelaista ja yksi humbucker tallan vieressä. Lisäksi kaikissa malleissa on yksi äänenvoimakkuuden ja yksi äänenvärin säädin ja mikrofonien vaihtoon kolmiasentoinen kytkin. Dinkyn kaikki metalliosat on kromia, joissain malleissa mustaksi värjättyä.


title: Jackson Dinky

text: Dinkystä on valmistettu monia alamalleja, jotka on lajiteltu eri sarjoihin.


title: Gösta Löfgren (suomalainen jalkapalloilija)

text: Gösta Bernhard Löfgren (10. syyskuuta 1891 Helsinki – 21. helmikuuta 1932 Helsinki) oli suomalainen jalkapalloilija, joka pelasi Suomen jalkapallomaajoukkueessa vuoden 1912 kesäolympialaisissa. Pelipaikaltaan hän oli puolustaja.


text: Löfgren pelasi Tukholman olympialaisissa Suomen jokaisessa neljässä ottelussa, mukaan lukien 9–0-tappioon päättynyt pronssiottelu Alankomaita vastaan. Hän pelasi myös kahdessa muussa maaottelussa.


text: Löfgren edusti HIFK:ta. Hän saavutti SM-hopeaa vuonna 1912.


title: AIM-7 Sparrow

text: AIM-7 Sparrow ("Varpunen") on yhdysvaltalainen, puoliaktiivinen, tutkahakuinen keskimatkan ilmasta-ilmaan-ohjus. Se on ollut muun muassa Yhdysvaltain laivaston, merijalkaväen ja ilmavoimien käytössä. Ohjus on ollut länsimaiden käytössä 1950-luvun lopulta 2000-luvun alkuun asti. Yhdysvalloissa se on väistynyt AIM-120 AMRAAM:n tultua käyttöön. Sen viimeisin versio on AIM 7 P, johon olemassa olevia ohjuksia on päivitetty. Ohjuksen varsinainen kehitystyö on kuitenkin päättynyt.


title: AIM-7 Sparrow

text: Ohjuksen kehittely aloitettiin 1940-luvun lopulla Yhdysvaltain laivaston ohjelmassa ohjattavan rakettiaseen saamiseksi ilmasta-ilmaan -käyttöön. Ohjus saatiin palveluskäyttöön 1950-luvun lopussa ja oli eräs ensimmäisiä lajissaan. Kuten kaikkien vastaavien ohjusten on sen puoliaktiivisuuden heikkoutena jatkuva tutkalähetteen tarve ampuvasta koneesta. Tämä sitoo ampuvan koneen osoittamaan maalia osumaan tai ohimenoon asti. Jos tässä tilanteessa joutuu väistämään vihollisen hyökkäyksiä se voi aiheuttaa tutkalukituksen menettämisen, jolloin ohjus eksyy. Ohjuksesta tehtiin sekä tavanomainen kiskolta ammuttava versio että runkoon asennettava versio. Laukaisulaitteessa oli tällöin heittäjä, joka irrotti ohjuksen ennen moottorin käynnistymistä.


title: AIM-7 Sparrow

text: Asetta käytettiin Vietnamissa, missä sen menestys oli heikkoa. Tämä johtui mm. pitkästä minimilaukaisuetäisyydestä ja yleisestä epäluotettavuudesta, jota trooppinen ilmasto korosti.


title: AIM-7 Sparrow

text: Italiassa ja Isossa-Britanniassa ohjuksesta kehitettiin parannetut versiot nimillä Aspide ja Skyflash. RIM-7 Sea Sparrow on AIM-7 -ohjuksesta kehitetty ilmatorjuntaohjus merivoimille. Tutkan tuhoamiseen tarkoitettu AGM 45 Shrike -ohjus kehitettiin Sparrow-ohjuksesta yhdistämällä sen moottoriin ja runkoon tutkasäteilyn ilmaisin.


title: AIM-7 Sparrow

text: Kaavaillun R- version kehitys lopetettiin korkeiden kustannusten vuoksi.


title: AIM-7 Sparrow

text:
"Lähde:" Taistelukärjessä on räjähteen ympärillä toisiinsa sidottuja metallitankoja.
Räjähdyksessä niistä muodostuu laajeneva, leikkaava rengas.
Viitteet


title: Uusi imperialismi

text: Uusi imperialismi on käsite, jolla tarkoitetaan Euroopan suurvaltojen uutta suurta siirtomaiden hankinta-aaltoa 1800- ja 1900-luvuilla, johon liittyivät myöhemmin mukaan myös Japani ja Yhdysvallat. Ajanjakso sijoittuu suunnilleen Ranskan–Preussin sodan ja ensimmäisen maailmansodan väliselle ajalle.


title: Uusi imperialismi

text: 1900-luvun alkupuolella marxistit näkivät imperialismin olevan taloudellista ja poliittista hallintaa siirtomaissa ”monopolistisen finanssipääoman” avulla, eli se nähtiin kapitalismina.


title: Uusi imperialismi

text: Siirtomaavalta tiesi kaikkialla alkuperäiskulttuurin kehityksen pysähtymistä, taantumista ja lopuksi rappiota. Tutkijat ovat eritelleet tapahtumasarjasta siirtomaiden osalta neljä kriisiä. Ensiksi romahti väestömäärä, jonka aiheuttivat pakkotyö, taudit ja sodat. Sitten alueen talous ajautui kriisiin, sillä perinteinen elinkeinon harjoittaminen päättyi ja siirtomaiden tuotanto valjastettiin emämaiden tarpeiden mukaiseksi. Kolmanneksi valtajako muuttui. Entiset hallitsijat alistettiin, ja emämaiden virkamiehistä tuli johtajia. Alueen asukkaita saatettiin kohdella epätasa-arvoisesti, ja alkuperäisasukkaat menettivät luottamuksen hallintoon. Lopuksi alkuperäisasukkaiden identiteetti alistettiin, millä tarkoitetaan kansojen länsimaistamista jopa väkisin. Eurooppalaiset maat valtasivat 20 prosenttia maapallon pinta-alasta Afrikassa, Aasiassa ja Ison valtameren saarilla.


title: Uusi imperialismi

text: Euroopan maissa teollisuuden kehittyminen ja laajentuminen aiheutti raaka-aineiden lisääntyvää tarvetta. Raaka-aineiden tuonti siirtomaista tuli tärkeämmäksi. Talouden pitkä taantuma vuosina 1873–1896 Euroopassa osaltaan edesauttoi sosialismin nousua ja sosialistipuolueiden kannatusta, siten rajoitti ja kyseenalaisti siirtomaiden taloudellista hyödyntämistä ”riistämistä”.


title: Uusi imperialismi

text: Vuoden 1815 Wienin kongressin ja Ranskan–Preussin sodan välisenä aikana Britannia muodosti maailman modernin teollisen vallan. Suurvaltojen kilpailu alkoi pitkän laman aikana 1873–1896, jonka seurauksena oli sosialistipuolueiden nousu länsimaissa. Britannian askeleena uuteen imperialismiin on usein päivätty vuoteen 1875, jolloin Benjamin Disraeli osti Egyptiltä Suezin kanavan. Britannia otti valvontaansa Kyproksen 1878. Sudanin valtaus 1896–1898 ja Fashodan selkkaus syyskuussa 1898 kiristivät Ranskan ja Britannian välejä. Saksa osoitti kiinnostusta Etelä- ja Lounais-Afrikan alueisiin 1890-luvulla. Japani otti hallintaansa Taiwanin 1895, Mantŝurian 1905 ja Korean 1910.


title: Uusi imperialismi

text: Saksa menetti kaikki siirtomaansa Afrikassa ensimmäisen maailmansodan jälkeen.


title: Uusi imperialismi

text: Ensimmäisen maailmansodan jälkeen Euroopan teollisuusmaat keskittyivät sodasta toipumiseen ja jälleenrakentamiseen, siirtomaiden omistaminen ja ylläpito olivat talouden lisätaakka, josta mieluimmin haluttiin päästä eroon.


title: Rullaluistinhockey kesäolympialaisissa 1992

text: Rullaluistinhockey oli ensimmäisen ja toistaiseksi ainoan kerran kesäolympialaisten ohjelmassa näytöslajina Barcelonassa 1992. Mukana oli 12 joukkuetta.


text: Barcelonan kisojen rullaluistinhockeyn näytösturnaukseen valittiin joukkueet vuoden 1991 MM-kilpailujen menestyksen perusteella. MM-kisojen kahdestatoista parhaasta maasta mukaan pääsivät muut paitsi Chile, joka korvattiin yhdellä aasialaisella maalla. Kiinan kieltäydyttyä osallistumasta Aasian kiintiöpaikan sai Japani.


text: Olympialaisten rullaluistinhockeyottelut pelattiin neljällä paikkakunnalla: Barcelonassa, Vicissä, Sant Sadurní d'Anoiassa ja Reusissa. Joukkueet jaettiin kahteen alkulohkoon. Lohkossa A pelasivat Portugali, Argentiina, Italia, Yhdysvallat, Sveitsi ja Japani. Lohkon B joukkueet olivat Alankomaat, Brasilia, Espanja, Saksa, Angola ja Australia. Molempien lohkojen kolme parasta joukkuetta pääsivät mukaan välieräsarjaan, jonka kaksi parasta ratkaisivat koko turnauksen voiton loppuottelussa.


text: Turnauksen loppuottelussa Argentiina voitti isäntämaa Espanjan jatkoajalla maalein 8–6 ja vei kultamitalit. Espanja sai hopeaa ja Italia pronssia. Seuraaville sijoille päätyivät Portugali, Brasilia, Alankomaat, Yhdysvallat ja Saksa. Kisojen parhaat maalintekijät olivat italialainen Francesco Amato (32 maalia) ja portugalilainen António Neves (24 maalia).


title: Ragnar Wickström

text: August Ragnar Wickström (12. joulukuuta 1892 Mikkeli – 3. toukokuuta 1950) oli suomalainen jalkapalloilija, joka pelasi Suomen jalkapallomaajoukkueessa vuoden 1912 kesäolympialaisissa. Hän oli ammatiltaan konttoripäällikkö.


title: Ragnar Wickström

text: Wickström edusti Suomea Tukholman olympialaisissa kolmessa ottelussa. Hän loukkaantui välieräottelussa Englantia vastaan eikä pelannut pronssiottelussa, jossa Suomi kohtasi Alankomaat. Vuosina 1912–1923 hän pelasi yhteensä 17 maaottelua ja teki niissä kaksi maalia.


title: Ragnar Wickström

text: Kotimaassaan Wickström edusti Kronohagens Idrottsföreningiä, jonka riveissä hän voitti Suomen mestaruuden vuosina 1913, 1915 ja 1916. Hän oli myös KIF:n ensimmäinen puheenjohtaja vuosina 1908–1912.


title: Vala Flosadóttir

text: Vala Flosadóttir (s. 16. helmikuuta 1978 Reykjavík) on islantilainen seiväshyppääjä ja olympiamitalisti.


title: Vala Flosadóttir

text: Valan uran suurin saavutus on pronssimitali Sydneyn olympialaisissa 2000 omalla ja maansa ennätyksellä 450 senttimetriä. Hän on voittanut sisäratojen MM-hopeaa 1999, sisäratojen EM-pronssia 1998 ja kultaa vuonna 1996.


title: Vala Flosadóttir

text: Vala on sijoittunut myös vuoden Pariisin vuoden 1997 MM-hallikilpailujen kahdeksanneksi, Sevillan 1999 MM-kisojen kahdenneksitoista ja vuoden 2000 Gentin EM-hallikilpailujen neljänneksi.


title: Chambéry

text: Chambéry on kaupunki Ranskassa Rhône-Alpesin alueella ja Savoien departementissa, jonka pääkaupunki Chambéry myös on. Chambéryn pinta-ala on 20,99 neliökilometriä ja siellä on virallisen arvion mukaan 60 900 asukasta. Chambéry on merkittävä historiallinen kaupunki, sillä se oli Savoijin ruhtinaskunnan pääkaupunki.


title: Chambéry

text: Chambéry 55 kilometriä pohjoiseen Grenoblesta hieman Ranskan suurimman luonnollisen järven Lac du Bourget'n eteläpuolella. Kaupunki on rakennettu viihtyisään laaksoon, joka erottaa Chartreusen massiivin ja Bauges'n massiivin ylänköalueet toisistaan.


title: Chambéry

text: Chambéry kasvoi Savoijin kreivin Tomas III:n vuonna 1232 rakentaman linnan ympärille. Kaupungista tuli pian koko ruhtinaskunnan pääkaupunki ja se nautti vauraudesta 1300- ja 1400-luvuilla. Vaikka Savoijin pääkaupunki siirrettiin vuonna 1562 Torinoon, Chambéry oli edelleen merkittävä taloudellinen ja kulttuurinen keskus.


title: Chambéry

text: Ranskaan Chambéry liitettiin vuonna 1860. Kuitenkin edelleen Chambéry on säilyttänyt italialaisen leimansa ja voimakkaan alueellisen identiteettinsä.


title: Charlie Munger

text: Charles Thomas ”Charlie” Munger (s. 1. tammikuuta 1924 Omaha, Nebraska) on yhdysvaltalainen miljardööri, joka tunnetaan Berkshire Hathawayn varapuheenjohtajana. Hän on myös Kalifornian Pasadenassa pääpaikkaansa pitävän Wesco Financial Corporationin puheenjohtaja.


title: Charlie Munger

text: Munger on työssään Berkshire Hathaway -yhtiössä Warren Buffettin läheinen kumppani.


title: Charlie Munger

text: Alun alkaen juristiksi kouluttautunut Munger saavutti huomattavan aseman Munger, Tolles & Olson -lakifirmassa, jossa hän työskenteli vuoteen 1965.


title: Kouvolan salainen tutkijakomitea

text: Kouvolan salainen tutkijakomitea oli punaisten puolen oikeusistuin, joka tuomitsi Suomen sisällissodan aikana keväällä 1918 Kouvolassa vastavallankumouksellisia kuolemaan. Sen jäsenet olivat sisällissodan jälkeen Suomen etsityimmät punakapinalliset. Komitea tuomitsi kuolemaan satakunta suojeluskuntalaista ja valkoisten kannattajaa, joista useimmat päätyivät ammuttaviksi joko Kouvolan veripeltoon tai Kymijokeen. Suuri osa ammutuista oli Kymiyhtiön työntekijöitä. Tuomioistuimen ensimmäinen puheenjohtaja oli Kaarlo Korja, ja hänen jälkeensä Vihtori Saarinen -niminen työmies. Saarinen kuului punakaartin radikaaliin siipeen, joka vaati vastavallankumouksellisille ankaria rangaistuksia. Hän esimerkiksi ammutti Kymiyhtiön pääjohtajan Gösta Björkenheimin Korian sillalla kansalaissodan lopussa huhtikuussa. Komitean jäseninä olivat Vihtori Saarinen, Jalmar Mankki, Hjalmar Laakso, Arvid Adamsson, David Käyhty ja Antton Aartelo. He yrittivät sodan jälkeen paeta Venäjälle mutta jäivät kiinni Uudellakirkolla ja saivat myöhemmin elinkautiset vankeusrangaistukset. Aartelo kuoli vankileirillä, loput pääsivät vapaaksi 1920-luvun puolenvälin jälkeen. Vihtori Saarinen jäi junan alle Helsingissä 1945.


title: Bonnie Lou

text: Mary Jo Kath, taiteilijanimeltään Bonnie Lou (27. lokakuuta 1924 Towanda, Illinois – 8. joulukuuta 2015 Cincinnati, Ohio) oli yhdysvaltalainen rock ’n’ roll- ja countrylaulaja. Hän kuuluu Rockabilly Hall of Fameen.


title: Bonnie Lou

text: Lou, joka oli jo aiemmin luonut huomattavan radiouran, nousi maineeseen levyttävänä artistina 1950-luvulla. Menestyssinglejä olivat ”Seven Lonely Days”, ”Tennessee Big Walk” ja ”Daddy-O”; musiikkia syntyi myös yhteistyössä Rusty Yorkin kanssa.


title: Bonnie Lou

text: Uraansa televisiossa jatkanut Lou pääsi mukaan juontamaan "Paul Dixon Show’ta". Vaikka hän vetäytyi hiljalleen, häneltä ilmestyi kokoelmalevy vielä vuonna 2000.


title: Candie Evans

text: Candie Evans (oikealta nimeltään Jean Poremba, s. 22. maaliskuuta 1967 Newport Beach) on entinen pornotähti. Hän näytteli vuosina 1985–1987 yli 90 elokuvassa ja hänen kuviaan julkaistiin muutamissa pornolehdissä. Hän näytteli uransa aikana usealla eri nimellä, jotka olivat lähinnä nimikirjainten muuntelua (mm. Candy), käytti paria aliasta ja muutamaan otteeseen näytteli myös omalla nimellä.


title: Candie Evans

text: Debyyttinsä Evans teki vuonna 1985 19-vuotiaana elokuvassa "Crystal Balls". Hän työskenteli usein aikansa suurimpien pornotähtien kanssa ja esiintyi hetero- ja lesboseksiä sisältävissä kohtauksissa sekä masturbaatiokohtauksissa.


title: Candie Evans

text: Evans jätti pornoteollisuuden vuonna 1988 ja asuu nykyään Orlandossa, Floridassa miehensä ja kahden lapsensa kanssa.


title: Aer Arann

text: Aer Arann oli irlantilainen lentoyhtiö, joka aloitti toimintansa vuonna 1970. Vuonna 2006 Aer Arann kuljetti 1,1 miljoonaa matkustajaa.


title: Aer Arann

text: Euroopan alueellisten lentoyhtiöiden liitto palkitsi Aer Arannin kausien 2005/6 ja 2004/5 kolmanneksi parhaana lentoyhtiönä.


title: Aer Arann

text: Aer Arann ilmoitti 19. maaliskuuta 2014 vaihtavansa nimensä Stobart Airiksi. Muutos oli seurausta Stobart Groupin hankkimasta merkittävästä omistusosuudesta yhtiössä. Stobart Air teki samalla viiden vuoden sopimuksen Flyben kanssa. Stobart Air maalasi sopimuksen mukaisesti kaksi ATR-konettaan Flyben väreihin ja operoi koneita Flyben manner-Euroopan reiteillä.


title: Aer Arann

text: Aer Arannin laivasto helmikuussa 2008


title: Dan Kuykendall

text: Dan Heflin Kuykendall (9. heinäkuuta 1924 – 12. kesäkuuta 2008) oli yhdysvaltalainen republikaanisen puolueen poliitikko. Hän istui liittovaltion edustajainhuoneen jäsenenä vuosina 1967–1975; ensin vuoteen 1973 Tennesseen yhdeksännestä, sitten kahdeksannesta vaalipiiristä.


title: Dan Kuykendall

text: Kuykendall syntyi Texasissa ja valmistui Texas A&M Universitysta vuonna 1947. Hän oli toisen maailmansodan veteraani.


title: Maaliskuulaiset

text: Maaliskuulaiset, myös Maaliskuun ryhmä on 1960-luvun alussa muodostunut nuorten taiteilijoiden ryhmä. Aluksi heillä ei ollut yhteistä ohjelmaa. Myöhemmin taidenäyttelyissään he informalismia sivuten uudistivat 1950-luvun idealismin ja kansallisen ekspressionismin perinnettä ja liittivät sen mukaan eurooppalaisiin taidevirtauksiin.


title: Maaliskuulaiset

text: Maaliskuulaisten ryhmä esiintyi ensi kerran yhteisessä näyttelyssä Helsingin Taidehallissa 1964.


title: Luettelo Klamydian kappaleista

text: Tämä on luettelo Klamydia -yhtyeen levyttämistä kappaleista aakkosjärjestyksessä.


title: Luettelo Klamydian kappaleista

text: Listassa on kaikkiaan 378 kappaletta.


title: Dyanna Lauren

text: Dyanna Lauren (s. 18. maaliskuuta 1970 Los Angeles) on yhdysvaltalainen eroottinen tanssija, pornotähti ja ohjaaja. Hän esiintyi lähes sadassa elokuvassa vuosien 1992 ja 1998 välillä, minkä jälkeen hän vaihtoi näyttelemisen ohjaamiseen.


title: Dyanna Lauren

text: Lauren oli Penthousen Pet of the Month heinäkuussa 1995.


title: Dyanna Lauren

text: Lauren on myös esiintynyt Marilyn Mansonin albumilla "Mechanical Animals" yhdessä Kobe Tain kanssa. Hän on myös Ninn Worx_SR, -elokuvayhtiön toimitusjohtaja ja omistaa yhtiön yhdessä aviomiehensä kanssa.


title: Dyanna Lauren

text: 12. tammikuuta 2008 Lauren pääsi Adult Video Newsin Hall Of Fameen.


title: Margareeta Tudor

text: Margareeta Tudor (28. marraskuuta 1489 – 18. lokakuuta 1541) oli Englannin prinsessa ja Skotlannin kuningas Jaakko IV:n puoliso.


title: Margareeta Tudor

text: Margareeta oli kuningas Henrik VII:n ja Yorkin Elisabetin vanhin tytär ja kuningas Henrik VIII:n vanhempi sisar. Hän syntyi Richmond Palacessa vanhempiensa toiseksi lapseksi. Hänellä oli ennestään isoveli, Arthur. Margareetan äiti Elisabet kuoli samana vuonna kuin hän meni naimisiin.


title: Margareeta Tudor

text: Vuonna 1503, Margareetan ollessa neljätoistavuotias, hänet naitettiin Englannin ja Skotlannin välillä vallitsevan rauhan vahvistuksena Skotlannin kuninkaalle Jaakko IV:lle. Henrik VII nimittäin toivoi Margareetan avioliiton kautta rikkovansa Skotlannin ja Ranskan välisen "Vanhan liiton", Auld Alliancen. Pari sai kuusi lasta, joista vain myöhemmin Jaakko V:ksi kruunattu poika eli aikuisikään saakka. Kun Jaakko IV kuoli Flodden Fieldin taistelussa, Margareetasta tuli vastasyntyneen poikansa Jaakko V:n sijaishallitsija.Margareetan pojan Jaakko V:n tytär oli kuningatar Maria Stuart.


title: Margareeta Tudor

text: Syyskuussa 1513 Jaakko V kruunattiin Stirlingin linnassa, mutta koko hänen lapsuutensa vallassa oli sijaishallitsijoita, joista yksi hänen äitinsä. Vuonna 1514 Margareeta meni salaa naimisiin Archibald Douglasin, Anguksen 6. jaarlin kanssa. Samalla hän menetti sijaishallitsijan asemansa.


title: Margareeta Tudor

text: Parin vuoden päästä hän kuitenkin vieraantui aviomiehestään ja erosi tästä. Jonkin aikaa eron jälkeen hän otti seuraavaksi miehekseen Henry Stuartin, josta tuli lordi Methven. Pari ei saanut lupaa erota.


title: Margareeta Tudor

text: Kuolemaansa asti Margareeta yritti järjestää tapaamista poikansa ja veljensä Henrik VIII:n välillä, mutta Jaakko V syytti häntä petoksesta, eikä suostunut tapaamiseen.


title: Margareeta Tudor

text: Tudorien hallitsijasuku sammui hänen veljentyttärensä Elisabet I:n kuolemaan. Elisabetia seurasi valtaistuimelle Skotlannin kuningas Jaakko VI, Margareetan pojantyttärenpoika. Jaakosta tuli Englannin ensimmäinen Stuart-sukuinen hallitsija, Englannin Jaakko I.


title: Margareeta Tudor

text: Margareeta kuoli pahaan aivohalvaukseen Methvenin linnassa, Perthshiressä 18. lokakuuta 1541.


title: Tiina Ylinen

text: Tiina Paula Ylinen (s. 3. tammikuuta 1989 Kuortane) on suomalainen naispainija. Ylinen on naispainin ensimmäinen suomalainen aikuisten arvokisamitalisti. Hän on saavuttanut urallaan kaksi EM-pronssimitalia.


title: Tiina Ylinen

text: Ylinen aloitti painiharrastuksensa vuonna 1998, kun hän pyysi isältään kaninkuljetuskoppia, jonka tämä lupasi sillä ehdolla, että tytär kävisi kokeilemassa painia. Ylisen lapsuudessa naispainijoita oli hyvin vähän, ja heihin suhtauduttiin Kuortaneellakin epäilevästi. Hän harrasti nuorena pitkään myös yleisurheilua ja suunnistusta edustaen kaikissa lajeissa Kuortaneen Kuntoa. Vuoden 2008 alusta hän on paininut Ilmajoen Kisailijoiden väreissä.


title: Tiina Ylinen

text: Ylinen oli kolmas alle 17-vuotiaiden EM-kilpailujen 46 kg:n sarjassa Turkissa vuonna 2006. Seuraavana vuonna hän saavutti niin ikään pronssia 20-vuotiaiden EM-kilpailuissa 44-kiloisten sarjassa Saksassa. Vuonna 2008 hän oli kolmas saman ikäluokan EM-kilpailujen 48 kg:n sarjassa Slovakiassa .


title: Tiina Ylinen

text: Ylinen osallistui ensimmäisiin aikuisten arvokilpailuihinsa Tampereen EM-kisoissa 2008, joissa hän voitti 51 kilon sarjan EM-pronssia voitettuaan pronssiottelussa Saksan Brigitte Wagnerin jaksoin 2–1. Kyseessä oli Suomen naispainijoiden ensimmäinen arvokisamitali. Bakun EM-kilpailuissa 2010 hän sijoittui samassa sarjassa viidenneksi hävittyään pronssiottelussa Ukrainan Oleksandra Kohutille. Tbilisin EM-kilpailuissa 2013 Ylinen hävisi pronssiottelussa Julija Blahinjalle. Ylinen nousi kuitenkin pronssille, kun hänet keskinäisessä ottelussa kukistanut ja loppuotteluun edennyt Estera Dobre jäi kiinni dopingista.


title: Tiina Ylinen

text: Ylinen on voittanut naisten Suomen mestaruuden 48 kg:n sarjassa vuonna 2004 sekä 55 kg:n sarjassa vuosina 2007, 2009 ja 2010. SM-hopeaa hän on saavuttanut 55 kg:n sarjassa 2011 ja SM-pronssia 48-kiloisissa vuosina 2005 ja 2006. Vuonna 2007 hän voitti Saksan Grand Prix -turnauksessa 46-kiloisten painoluokan.


title: Tiina Ylinen

text: Ylinen valittiin Suomen parhaaksi naispainijaksi 2008 ja 2010.


title: Tiina Ylinen

text: Ylinen suoritti varusmiespalveluksen armeijakoulussa aloitettuaan sen vuonna 2008 kurssinsa ainoana naisena. Hän tapasi armeija-aikana painin SM-mitalisti Ville Lehtikankaan, ja pari kihlautui kolme vuotta myöhemmin. Pariskunnalle syntyi alkuvuodesta 2014 poika, minkä johdosta Yliseltä jäivät väliin EM-kilpailut Vantaalla. Perhe asuu omakotitalossa Kuortaneella Ylisen sukulaisten naapurustossa.


title: Tiina Ylinen

text: Ammatiltaan Ylinen on sairaanhoitaja. Hän työskentelee lastensuojeluyksikössä Ylistarossa.


title: Edvard Finne

text: Edvard Finne (käytti Saksassa nimeä Edison), (14. toukokuuta 1896 Koivulahti – 12. joulukuuta 1941) oli suomalainen jääkäri ja maanviljelijä. Hänen vanhempansa olivat maanviljelijä Edvard Finne ja Maria Elisabet Enlund. Hänet vihittiin avioliittoon vuonna 1924 Amanda Johanna Westerholmin kanssa. Tämä kansakoulun käynyt suutari oli todellinen sitkeyden ilmentymä, hänen halunsa liittyä jääkäriliikkeeseen oli niin suuri, että hän lähti matkalle hiihtäen pohjanlahden yli ja hänen sitkeyttään osoittaa se, että hänen toinen jalkansa oli tehty puusta. Hän liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 9. maaliskuuta 1916. Huolimatta hänen suuresta halustaan päästä sotilaskoulutukseen, pioneeripataljoonassa katsottiin hänet kykenemättömäksi sotapalvelukseen ja hänet määrättiin siviilitöihin, mutta vieläkään hän ei antanut periksi vaan pääsi pataljoonan yhteyteen, mutta vain sen Altonassa sijainneeseen työosastoon. Mistä hänet passitettiin takaisin siviilitöihin 10. helmikuuta 1917. Hän palasi Suomeen maaliskuussa 1918, mutta ei osallistunut itse Suomen sisällissotaan taistelijana vaan keskittyi maanviljelyyn Sulvassa sijainneella maatilalla. Hänet on haudattu Sulvaan. Hänelle myönnettiin kunnianosoituksena Jääkäripataljoona 27:n jääkärimerkki.


title: Gustav Holmström

text: Gustav Verner Holmström (27. marraskuuta 1888 Helsinki – 24. helmikuuta 1970 Helsinki) oli suomalainen jalkapalloilija ja toimittaja.


title: Gustav Holmström

text: "Prisse" Holmström oli vuonna 1911 maalivahtina Suomen jalkapallojoukkueen kaikkien aikojen ensimmäisessä maaottelussa, jonka se hävisi Ruotsille maalein 2–5. Tukholman 1912 olympialaisissa hän oli Suomen joukkueen varamaalivahti. Seuratasolla hän edusti HIFK:ta ja saavutti SM-hopeaa vuonna 1912.


title: Gustav Holmström

text: Holmström oli toimittajana "Dagens Tidningissä" vuosina 1913–1914, "Dagens Pressissä" 1914–1919 sekä vuodesta 1919 "Hufvudstadsbladetissa". Hän toimitti lehtiä "Signalen" (1917–1918), "Scoutposten" (1918–1919) ja "Helsingfors kamrater" (1928–1929). Hän oli päätoimittajana teoksessa "Idrottsföreningen Kamraterna Helsingfors 1897–1927".


title: Reebok

text: Reebok International Limited on brittiläis-yhdysvaltalainen urheiluvälinevalmistaja. Se valmistaa esimerkiksi jääkiekkovarusteita sekä urheilujalkineita. Reebokin omistaa vuodesta 2005 Adidas. Reebok on perustettu Boltonissa Englannissa vuonna 1895 nimellä Mercury Sports. Nykyisen nimensä se sai 1958. Nimi tulee afrikaansin kielestä ja tarkoittaa kaurisantilooppia.


title: Reebok

text: Vuonna 2007 Reebok valmisti urheilujalkineita 14 maassa, joista eniten Kiinassa. Muuta kuten muotivaatetusta ja oheistuotteita valmistettiin 45 maassa, enimmäkseen Kaukoidässä.


title: Reebok

text: Reebok valmistaa enimmäkseen jääkiekkovarusteita ja -mailoja. Se on yksi suosituimmista varustemerkeistä. Se on tunnettu erityisesti mailoistaan ja kypäristään. Reebokilla oli sponsorisopimus NHL-pelaaja Sidney Crosbyn kanssa, ja he ovat yhdessä lanseeranneet SC87-nimisen tuotesarjan.


title: Gunnel Linde

text: Gunnel Linde (14. lokakuuta 1924 – 12. kesäkuuta 2014) oli ruotsalainen lastenkirjailija, jolle myönnettiin vuoden 1978 Astrid Lindgren -palkinto. Hän aloitti uransa vuonna 1958, ja lukuisia hänen kirjojaan on suomennettu. Hän oli Ruotsin lastenkirja-akatemian jäsen.


title: Gunnel Linde

text: Linde tuotti myös lastenohjelmia ja oli vuonna 1971 perustamassa BRIS-järjestöä ("Barnens rätt i samhället").


title: Shelley Mayfield

text: Shelley Mayfield (19. kesäkuuta 1924 – 22. marraskuuta 2010) oli yhdysvaltalainen golfaaja, joka pelasi PGA Tourilla 1950-luvun vuosina. Hän voitti St. Paul Openin (1953), Thunderbird Invitationalin (1955) ja Baton Rouge Openin (1956); hän osallistui myös major championship -turnauksiin, mutta ei yltänyt mestaruuteen.


title: Shelley Mayfield

text: Teksasista kotoisin oleva Mayfield sai tunnustusta myös golfratojen suunnittelijana.


title: Anna Manahan

text: Anna Maria Manahan (18. lokakuuta 1924 – 8. maaliskuuta 2009) oli irlantilainen näyttelijä. Hän esiintyi teatterissa useissa maissa; hän näytteli muiden muassa Tennessee Williamsin, Brian Frielin, Martin McDonaghin ja John B. Keanen näytelmissä. Hänellä oli myös elokuva- ja televisiorooleja.


title: Anna Manahan

text: Manahan voitti Tony-palkinnon. Hän oli myös Limerickin yliopiston kunniatohtori (2002).


title: Ron Moody

text: Ronald Moodnick eli Ron Moody (8. tammikuuta 1924 – 11. kesäkuuta 2015) oli brittiläinen näyttelijä. Hän esiintyi muun muassa "Oliver!"-musikaalin (1960) ensimmäisessä tuotannossa. Myöhemmin hän esiintyi musikaalista tehdyssä elokuvaversiossa (1968). Hänellä oli rooleja myös useissa muissa elokuvissa sekä televisiosarjoissa.


title: Ron Moody

text: Moody oli Golden Globe -voittonsa (1969) lisäksi ehdolla Baftan, Oscarin ja Tonyn saajaksi. Hän meni vuonna 1985 naimisiin puolisonsa Theresen kanssa. Hän oli juutalainen.


title: Buzz! PopVisa

text: Buzz! PopVisa ("Buzz!: The Pop Quiz") on "Buzz!"-pelisarjan toinen musiikkiaiheinen videopeli, joka käsittelee musiikkia 1990-luvulta aina nykypäivään saakka. Peli sisältää yli 5 000 kysymystä, ja myös paljon videoita, ääninäytteitä ja kuvia. Peli julkaistiin 14. toukokuuta 2008.


title: Buzz! PopVisa

text: Moninpeli


title: Kirjakauppa

text: Kirjakauppa on valmiiden kirjojen myyntiä ostajille. Usein sanalla tarkoitetaan nimenomaan myymälää, jossa kirjoja myydään. Kirjoja myydään myös tavarataloissa ja marketeissa, messuilla ja yhä useammin verkkokaupassa. Usein kirjakaupoissa myydään myös paperi- ja toimistotarvikkeita, lehtiä ja pelejä.


title: Kirjakauppa

text: Kirja-alalle erityinen kauppatapa etenkin 1900-luvulla olivat suoramarkkinointiin, postimyyntiin ja jäsenyyteen perustuvat kirjakerhot, joiden asema on osittain heikentynyt verkkokaupan yleistyttyä.


title: Kirjakauppa

text: Kirjojen tuotanto ja jakelu katsotaan monissa maissa erityistä tukea tarvitsevaksi kulttuuritoiminnaksi, jota julkinen valta tukee eri tavoin.


title: Kirjakauppa

text: Monissa maissa on yhä voimassa niin sanottu kirjojen "määrähintajärjestelmä", jossa kustantajat määrittävät kirjojen hintatason ja usein hyväksyvät jälleenmyyjiksi vain auktorisoimansa kirjakaupat. Suomessa määrähintajärjestelmä oli voimassa vuoteen 1971. Määrähintajärjestelmää käyttävissä maissa (esim. Tanska, Saksa ja Alankomaat) kirjakauppojen osuus kirjamyynnistä on yhä noin kaksi kolmannesta, kun se Suomessa on enää noin kolmannes.


title: Kirjakauppa

text: Kirjojen myynnistä perittävä arvonlisävero vaihtelee myös eri maissa. Suomen verotuksessa painetut kirjat ovat olleet 10 prosentin verokannassa, sähköiset kirjat ovat yleisessä 24 prosentin alv-kannassa. Monissa muissa maissa kirjojen arvonlisäverotus on pienempää. Britanniassa ja Irlannissa kirjat ovat arvonlisäverottomia, ja muissa EU-maissa arvonlisävero vaihtelee kolmen ja seitsemän prosentin välillä. 2010-luvun lopulla EU pyrki alentamaan verokantaa sekä yhtenäistämään painettujen ja digitaalisten kustannustuotteiden arvonlisäverokantaa jäsenmaissaan.


title: Kirjakauppa

text: Muita kirjamyynnin tukimuotoja voivat olla kirjastojen kirjahankintojen saamat avustukset, kustannustoiminnan laadun tukeminen tekijöiden ja kääntäjien apurahoin sekä painotuotteiden postimaksujen alentaminen.


title: Kirjakauppa

text: Kirjat olivat internetin mahdollistaman verkkokaupan ensimmäisiä suosikkituotteita, joiden myötä Amazon.com nousi 1990-luvun keskivaiheilta alkaen ensin kirjabisneksen ja sittemmin koko verkkokaupan maailmanlaajuiseksi markkinajohtajaksi. Amazonin aloittaman verkkokauppabuumin myötä monet perinteisen kirjakauppaketjut ajautuivat vaikeuksiin 2010-luvulle tultaessa: muun muassa Yhdysvaltojen suurin ketju Barnes & Noble supisti jakeluverkostoaan ja toiseksi suurin Borders lopetti toimintansa kokonaan. Toisaalta Amazon avasi ensimmäisen kivimalkamyymälänsä New Yorkin SoHoon syyskuussa 2018.Suomessa kotitaloudet käyttävät kirjaostoksiin Portugalin ohella vähiten rahaa Euroopan Unionin jäsenmaista. Syitä tähän ovat hyvin toimiva kirjastoverkosto ja peruskoulukirjojen jakaminen koulun kautta oppilaille ilmaiseksi.


title: Kirjakauppa

text: Suomessa suurimmat kirjakauppaketjut ovat Akateeminen Kirjakauppa, joka siirtyi vuonna 2015 Stockmannilta Bonnierille, ja Suomalainen Kirjakauppa. Lisäksi kirjakauppaverkostoa täydentävät yksityiset kirjakauppaketjut. Näitä ovat vuonna 1972 perustettu Info, vuonna 1984 perustettu pienempien kirjakauppojen Kipa ja vuonna 2000 Kipa-ketjusta eriytynyt Kirja-Q. Yksityiset kirjakaupat sijaitsevat pääosin muualla kuin suurissa kaupungeissa. Erikoiskirjakaupoista merkittävin ryhmä ovat kristilliset kirjakaupat. Antikvariaatti ja divari ovat nimityksiä käytettyjä kirjoja myyvälle kaupalle, ja käytettyjä kirjoja myydään myös kirpputoreilla ja kierrätyskeskuksissa.


title: Kirjakauppa

text: Vuonna 1900 Suomessa oli 56 kirjakauppaa, sotien edellä vuonna 1939 jo 478. 1960-luvun puolivälissä kirjakauppoja oli eniten, lähes 800. Vuonna 1971 Suomessa luovuttiin kustantajien määräämästä määrähintajärjestelmästä ja kirjojen myynti sallittiin myös muille kuin kirjakaupoille. Sen jälkeen kirjakaupat alkoivat vähetä niin, että vuonna 2004 Suomessa toimi 360 kirjakauppaa.


title: Kirjakauppa

text: Vuonna 2001 uusia kirjoja myytiin Suomessa yhteensä 457 miljoonalla eurolla (sis. alv.). Varsinaisissa kirjakaupoissa niistä myytiin 37 prosenttia, kustantajien suorana myyntinä 16 prosenttia, erikoistuneiden jälleenmyyjien kuten julkisen sektorin yhteishankintoja hoitavien Hanselin ja Kirjavälityksen kautta 11 prosenttia, kirjakerhojen kautta 11 prosenttia, tavarataloissa ja marketeissa 10 prosenttia, kioskeissa ja huoltamoissa 3 prosenttia ja muuta kautta 13 prosenttia. Tilastossa eivät ole mukana ulkomailta tilatut kirjat. Sen jälkeen osuuttaan ovat kasvattaneet etenkin marketit ja verkkokauppa. Sekä tekstipohjaisia että äänikirjoja myydään yhä enemmän tiedostoina verkoitse.


title: Kirjakauppa

text: Vuonna 2009 keskikokoisen suomalaisen kaupungin keskisuuren kirjakaupan myymälässä oli lähes 6 000 kirjanimikettä. Valtakunnan suurimpiin kuuluvassa myymälässä on liki 20 000 nimikettä.


title: Tunkeutuminen (tietotekniikka)

text: Tunkeutuminen (koodi-injektio) on tietokoneen ohjelmavirhe, jollaisen aiheuttaa epäkelpo tieto. Hyökkääjä voi käyttää tunkeutumista lisätäkseen koodia tietokoneohjelmaan muuttaakseen ohjelman tekemiä toimenpiteitä (suoritusta). Hyökkäyksen tulos voi olla tuhoisa. Tunkeutumista käytetään hyväksi esimerkiksi tietokonemadoissa.


title: Tunkeutuminen (tietotekniikka)

text: WWW-palvelimella on vieraskirja skriptinä. Se ottaa vastaan pieniä viestejä käyttäjiltä. Usein viestit ovat muotoa


title: Tunkeutuminen (tietotekniikka)

text: Vihamielinen hyökkääjä voi tuntea vieraskirjan tietoturvahaavoittuvuuden ja lisää esimerkiksi seuraavankaltaisen viestin:


title: Tunkeutuminen (tietotekniikka)

text: Kun toinen ihminen lukee vieraskirjaa ja tulee tälle sivulle, hänen tietokoneensa suorittaa lisätyn koodin. Koodi voi personoida hänet hyökkääjäksi. Joka tapauksessa tämä ohjelmavirhe voi aiheuttaa pahaa-aavistamattomalle sivun lukijalle vääristeltyä HTML-koodia.


title: Tunkeutuminen (tietotekniikka)

text: Tässä tapauksessa hymiö tekee HTML-koodin epävaliidiksi, koska koodiin on lisätty väärinmuodostettu HTML-tunniste (tag).


title: Painin Euroopan-mestaruuskilpailut 2008

text: Painin Euroopan-mestaruuskilpailut 2008 järjestettiin Tampereella 1. – 6. huhtikuuta. Kilpailujen ohjelmassa olivat kreikkalais-roomalainen paini, vapaapaini ja naispaini


title: Painin Euroopan-mestaruuskilpailut 2008

text: EM-kilpailujen isäntämaata Suomea edusti seitsemän kreikkalais-roomalaisen tyylin painijaa, kolme vapaa- ja kolme naispainijaa. Suomalaispainijat voittivat kisoista kaksi mitalia: Jarkko Ala-Huikku voitti Euroopan mestaruuden kreikkalais-roomalaisen painin sarjassa 60 kg ja Tiina Ylinen voitti 51 kg:n painoluokassa maan kaikkien aikojen ensimmäisen arvokisamitalin naispainissa aikuisten tasolla.


title: Pekka Sutela

text: Pekka Sutela (s. 15. helmikuuta 1951 Tornio) on suomalainen taloustieteilijä, joka on toiminut muun muassa Suomen Pankin siirtymätalouksien tutkimuslaitoksen (BOFIT) päällikkönä vuosina 1998–2009. Hän aloitti vuoden 2014 alussa Lappeenrannan teknillisen yliopiston Professor of Practice -tehtävässä.


title: Pekka Sutela

text: Sutelan tutkimus on kohdistunut venäläisen ja neuvostoliittolaisen taloustieteen historiaan, suunnitelmatalouksien toimintaan sekä talouksien, ennen kaikkea Venäjän ja Baltian maiden sekä Kiinan, siirtymiseen keskusjohtoisuudesta markkinatalouteen. Hän on julkaissut alalta useita teoksia sekä merkittävän määrän artikkeleita. Sutela on kirjoittanut Jukka Pekkarisen ja sittemmin Matti Pohjolan kanssa taloustieteen perusoppikirjan, jonka eri versioita on käytetty suomalaisissa korkeakouluissa ja yliopistoissa 1980-luvun alusta alkaen.


title: Pekka Sutela

text: Sutela opiskeli kansantaloustiedettä, sosiologiaa, filosofiaa, tilastotiedettä ja matematiikkaa Helsingin yliopistossa. Hän suoritti valtiotieteen kandidaatin tutkinnon vuonna 1973 pääaineenaan kansantaloustiede ja väitteli valtiotieteen tohtoriksi Helsingin yliopistossa vuonna 1984.


title: Pekka Sutela

text: Sutela on toiminut Kansantaloudellisen yhdistyksen ja European Association for Comparative Economic Studies -seuran johtokuntien jäsenenä. Hänet valittiin Association for Comparative Economic Studies -yhdistyksen puheenjohtajaksi vuodelle 2012. Hän on ollut Deutsches Institut für Wirtschaftsforschung -instituutin tutkimusprofessori, ja toimii kevätlukukaudella 2011 vierailevana professorina Sciences Po -yliopistossa Pariisissa.


title: Pekka Sutela

text: Vuosina 1973–1990 Sutela toimi kansantaloustieteen lehtorina Helsingin yliopistossa sekä tutkijana Suomen Akatemiassa vuosina 1981–1984 ja 1987–1989. Hän toimi kansantaloustieteen dosenttina Helsingin yliopistossa vuosina 1988–1999. Vuosina 1995–1997 hän toimi Helsingin yliopistossa siirtymävaiheen talouksien tutkimuksen professorina. Sutela on ollut Helsingin kauppakorkeakoulun dosentti vuodesta 2000 lähtien.


title: Pekka Sutela

text: Sutela oli vierailevana tutkijana Birminghamin yliopistossa vuonna 1989 ja Bundesinstitut für ostwissenschaftliche und internationale Studien -tutkimuslaitoksessa Kölnissä vuosina 1989–1990. Vuodesta 1990 Sutela työskenteli Suomen Pankin siirtymätalouksien tutkimuslaitoksessa (entiseltä nimeltään idäntalouksien yksikkö), ensin erityisasiantuntijana ja sittemmin johtokunnan neuvonantajana ja yksikön vastaavana päällikkönä. Vuosina 1998–2009 Sutela toimi siirtymätalouksien tutkimuslaitoksen (BOFIT) päällikkönä. Vuosina 2009–2011 Sutela toimi johtavana neuvonantajana Suomen Pankissa.


title: Aarre Nojonen

text: Aarre Anton Nojonen (21. elokuuta 1926 Ruovesi – 25. syyskuuta 1977 Moskova, Neuvostoliitto) oli suomalainen toimittaja, joka muistetaan parhaiten Yleisradion Moskovan-kirjeenvaihtajana 1960-luvulta.


title: Aarre Nojonen

text: Nojonen kävi Sirola-opiston ja opiskeli 1950-luvulla myös Pekingin yliopistossa, jossa oppi kiinan kielen. Hän aloitti työskentelynsä sanomalehden toimittajana Tampereella vasemmistolaisessa Hämeen Yhteistyö -lehdessä 1949–53. Vuonna 1960 hänestä tuli Yleisradion Moskovan-kirjeenvaihtaja, aluksi freelancerina ja 1965–69 vakituisena. Sittemmin hän toimi radion uutistoimituksen ulkomaantoimittajana.


title: Aarre Nojonen

text: Hän oli toimittajana arvostettu muun muassa sujuvan kiinantaitonsa ansiosta. Hän teki jopa kiinan kielen alkeiskirjan, jonka Suomi–Kiina-Seura julkaisi 1957. Puoluekannaltaan Nojonen oli kommunisti.


title: Aarre Nojonen

text: Hänet on haudattu Maunulan uurnalehtoon.


title: Mohammad Hassan Mirza II

text: Mohammad Hassan Mirza II (s. 18. heinäkuuta 1949 Lontoo) on iranilainen prinssi.


title: Mohammad Hassan Mirza II

text: Hassan Mirza II on Hamid Mirzan poika ja Iranin Qajar-dynastian kruununprinssi Mohammad Hassan Mirzan lapsenlapsi. Hän on Iranin kruununtavoittelija. Nykyään hän asuu Dallasissa, Yhdysvalloissa.


title: Pohjoismainen kansanopisto

text: Pohjoismainen kansanopisto () on Ruotsin Kungälvissä sijaitseva pohjoismainen kansanopisto, jossa on opetusta pääosin skandinaavisilla kielillä kuten ruotsiksi, tanskaksi ja norjaksi, mutta myös kursseja suomeksi. Oppilaita on kaikkialta Pohjoismaista.


title: Pohjoismainen kansanopisto

text: Asko Sahlbergin useana kesänä vetämä luovan kirjoittamisen kurssi on kerännyt kymmeniä osanottajia ja kypsyttänyt useita uusia ruotsinsuomalaisia kirjailijoita. Kurssin vierailevina opettajina ovat olleet monet Suomen kirjallisuuden kärkinimet.